Osnovci danas učili o bezbjednosti u saobraćaju\nU nastavku realizacije projekta"Neko misli na vas", koji sprovodi NVO „Pčelica“, danas je u školi „Risto Ratković“ održano edukativno predavanje o bezbjednosti u saobraćaju, namijenjom učenicima starijih razreda.\nU saradnji sa kompanijom Jugopetrol, EKO benzinskim pumpama i Ministarstvom prosvjete i Ministarstvom unutrašnjih poslova, NVO „Pčelica“ pokrenula je prije dvije godine ovaj projekat, sa ciljem da se zaštite svi učesnici u saobraćaju, pogotovo djeca školskog uzrasta, te da se bezbjednost saobraćaja podigne na veći nivo.\n„S obzirom na to da su djeca ranjiva grupa i aktivni učesnici u saobraćaju odlučili smo da pokrenemo projekat "Neko misli na vas" kako bi zapravo da se promijenili svijest ne samo djece, već svih učesnika u saobraćaju, posebno aktivnih vozača i evo već drugu godinu uspješno realizujemo sve planirane aktivnosti. Zadovoljni smo rezultatima dosadašnjeg rada, jer su pokazali da su djeca zaista prijemčiva za ovakvu vrstu edukacija i da su stečena znanja primjenjivala“, kazala je psihološkinja u NVO „Pčelica“ Đuljdana Bero.\nBero je kazala da se nada da će tokom ove školske godine uspjeti da dođu do što većeg broja osnovaca i srenjoškolaca, kako bi ih što više edukovali o saobraćajnoj signalizaciji i opasnostima na putu, dodajući da će kapmanja obuhvatiti djecu i mlade iz sjeverne, centralne i južne regije naše zemlje.\n„Pored ovih edukativnih radionica planiramo i praktične poligone i akciju „Ajmo pješke bez greške“, jer zaista sve ove aktivnosti djeluju podsticajno na sve učesnike u saobraćaju da budu savjesniji i odgovorniji“, navela je Bero.\nO saobraćajnim pravilima i propisima mališanima je danas govorio profesor saobraćajne grupe predmeta u Srednjoj stručnoj školi „Ivan Uskoković“ iz Podgorice, Pero Đurđevac.\n“Trudim se da tokom ovih edukativnih predavanja što više informacija prenesem djeci, kako bi njihovu kulturu saobraćaja podigli na što veći nivo i samim tim osigurali njihovu bezbjednost. Nakon brojnih predavanja zaista sam stekao utisak da su djeca oprezna i da poštuju saobraćajne propise, ali ovakve preventivne aktivnosti su neophodne, naročito kada je riječi o osnovcima, koji su u fokusu kampanje“, istakao je danas profesor Đurđevac.\nIako su prve savjete o opreznosti u saobraćaju i poštovanju saobraćajnih pravila dobili od svojih roditelja, učenici osnovne škole „Risto Ratković“ Vladimir, Jovana, Kristina, Edo i Petar kažu da su im predavanja na ovu temu jako korisna.\nOni ističu da su tokom dosadašnjeg školovanja prošli nekoliko edukativnih radionica o bezbjednosti u saobraćaju, ali da će nakon današnjeg predavanja biti još oprezniji. Takođe, kažu da će danas stečeno znanje prenijeti svojim vršnjacima, jer često njihovi drugari nijesu svjesni opasnosti koje ih vrebaju u saobraćaju.


Nastavak pozitivne saradnja sa Planinarskim savezom BiH - Letsdoit.ba\nCiljevi akcije su mnogobrojni jedan od njih jeste uspostavljanje funkcionalne mreže nevladinih udruženja, vladinog sektora i međunarodnih organizacija u Bosni i Hercegovini. Svijetli primjer ostvarenja tog cilja akcije jeste i saradnja sa Planinarskim Savezom Bosne i Hercegovine.\nU toku priprema za prošlogodišnju prvu akciju čišćenja, Savez je bio kontaktiran od strane organizatora Let's Do It-a, i već tad je ostvarena prijateljska saradnja.\nPoučeni pozitivnim iskustvom, ove godine saradnju smo proširili, na obostrano zadovljstvo.\nNaime, istinski zaljubljenici i čuvari prirode su nam dali i pismenu podršku te uputili poziv svim planinarskim društvima koji su njihovi članovi da nam se 18. maja pridruže u humanoj akciji za prirodu.\nLet's Do It-očistimo zemlju za 1 dan i Planinarski Savez Bosne i Hercegovine Vas pozivaju na akciju čišćenja. Link za fb event: https://www.facebook.com/events/172396402920027/?notif_t=plan_user_joined


Vesti online / Slobodno Vreme / Lepota / Šta žene rade da bi bile lepe u krevetu?\nŠta žene rade da bi bile lepe u krevetu?\nIstraživanje u Velikoj Britaniji pokazalo je da čak četvrtina žena pre spavanja ne skida šminku kako bi izgledale lepo za svog partnera.\nIako većina žena priznaje da im se poneki put desilo da, iz raznih razloga, ne skinu šminku pre spavanja, čini se da veliki broj žena to čini namerno. Čak četvrtina žena u vezama ignoriše negativne posledice odlaska na spavanje s maskarom, puderom ili veštačkim trepavicama, samo zato da bi zadržale iluziju lepote.\nU istraživanje je bilo uključeno 1.500 Britanki koje su ispitivali o navikama vezanim za spavanje i otkrili nesigurnost koje nisu bili svesni da postoji u tolikoj meri. Deo žena koje odlaze u krevet sa šminkom priznao je da lažu partneru o tome, prenosi "Dejli mejl".\nVelik procenat, čak 95 odsto, otkrilo je da tu činjenicu od partnera skrivaju, a polovina bezočno tvrdi da su zapravo skinule šminku čak i ako im je lice još puno pudera.\nGlavni razlog za takvo ponašanje je pritisak da moraju da izgledaju dobro ujutru, a mnoge su tvrdile da njihovi partneri izgledaju jednako dobro ujutru kad se probude kao i kad idu na spavanje.\nLEPOTA Šminka za muškarce\nLEPOTA Žene provedu pola života pod šminkom\nLEPOTA Evo kako spavanje sa šminkom uništava lice


Elektroprivreda BiH predstavila šest novih električnih vozila i punionica | Superinfo\nNaslovnica Fokus Elektroprivreda BiH predstavila šest novih električnih vozila i punionica\nNovih šest čisto električnih vozila i šest AC punionica za električna vozila u vlasništvu Javnog preduzeća Elektroprivreda Bosne i Hercegovine, predstavljeno je danas u Sarajevu u okviru projekta “Elektromobilnost u EPBiH”.\nOsim u Sarajevu punionice, koje su javne i besplatne, instalirane su uz objekte elektrodistributivnih podružnica u Bihaću, Goraždu, Mostaru, Travniku, Tuzli i Zenici.\nRukovodilac Stručnog tima za elektromobilnost u EPBiH Suada Penava kazala je da taj projekt uključuje tri vrste aktivnosti, nabavku vozila i izgradnju punionica za potrebe tog preduzeća, zatim izgradnju punioca sa partnerima na javnim površinama te predstavljanje koncepta elektromobilnosti i ukazivanje na njegove prednosti.\nPojasnila je da su im za izgradnju punionica na javnim površinama potrebni partneri kao što su lokalne zajednice ili preduzeća, a da projekt predstavljanja koncepta elektromobilnost provode sa Udruženjem za mobilnost pri Privrednoj komori Federacije BiH kako bi inicirali uređenje te oblasti i približili ga široj javnosti.\nZamjenik rukovodioca Stručnog tima za elektromobilnost u EPBiH Adnan Bosović kazao je da su nabavljena vozila marke ‘vw up’ te da su to čisto električna vozila, kojih u BiH ima vrlo malo, za razliku od hibrida koji se ne mogu puniti iz elektroenergetske mreže, kojih ima mnogo.\nSve aktivnosti koje to preduzeće provodi dokaz su, kako Bosović tvrdi, da je EPBiH lider u sektoru elektromobilnosti u BiH.\nPrethodni članakPrihodi od indirektnih poreza veći za 292 miliona KM\nSljedeći članakZvijezde zeničkih plesnih klubova uveličale 13. festivalsku noć ZSF-a\nJU Dom zdravlja Zenica: Preporuka za čišćenje i dezinfekciju\nJoš jedan smrtni slučaj, u Tuzli preminula žena zaražena korona virusom\nPreporuke za volontere


U selima malozvorničke opštine počela obnova niskonaponske elektromreže – Opština Mali Zvornik\nU selima malozvorničke opštine počela obnova niskonaponske elektromreže\nNavigacija:Početna/Vesti/U selima malozvorničke opštine počela obnova niskonaponske elektromreže\nObjavio Opština Mali Zvornik|2017-11-01T18:56:31+02:001 novembra, 2017|Vesti|0 komentara\nU četiri sela na području opštine Mali Zvornik ovih dana počeli su radovi na rekonstrukciji niskonaponske elektromreže, koja obuhvata zamenu 166 dotrajalih drvenih stubova odgovarajućim betonskim. Sanacija elektromreže odvijaće se u naredna dva meseca u naseljima Donja Borina, Radalj, Amajić i Culine, u ukupnoj dužini od 5 km i 800 m. Investiciju, vrednu 11 miliona dinara, finansira Elektroprivreda Srbije (EPS).\nPovodom početka radova na obnovi elektromreže u Malom Zvorniku, predsednik opštine Zoran Jevtić rekao je da su oni rezultat nedavnog sastanka predsednika Republike Srbije Aleksandra Vučića i članova Vlade sa predsednicima opština Mačvanskog okruga u Loznici, na kojem je razgovarano o najznačajnijim problemima i potrebama opština podrinjskog kraja, kao i o mogućnostima njihovog efikasnog rešavanja.\n„Na sastanku su definisani problemi svake od opština, kao i to na koji način i u kom roku ih je moguće rešiti“, objasnio je Jevtić i dodao da je Opština Mali Zvornik tom prilikom, između ostalog, tražila rekonstrukciju niskonaponske elektromreže na najkritičnijim lokacijama, imajući u vidu dolazak zimskog perioda, koji sa sobom nosi teškoće u snabdevanju strujom, usled lošeg tehničkog stanja mreže.\n„Tom prilikom predsednika republike i članove Vlade Srbije upoznali smo s činjenicom da je elektromreža u opštini Mali Zvornik na više deonica u jako lošem stanju, da je čine drveni, truli i dotrajali stubovi, sa provodnicima nedovoljnog preseka, skloni rušenju usled jačih padavina, zbog čega je neophodna hitna rekonstrukcija mreže“, rekao je Jevtić.\nOn je istakao da je ubrzo nakon tog sastanka usledio dolazak generalnog direktora Elektroprivrede Srbije Milorada Grčića u Mali Zvornik, sa kojim je detaljnije razgovarano o stanju elektromreže u opštini i napravljen detaljan plan aktivnosti za rešavanje najurgentnijih problema.\n„Samo mesec dana od te posete počeli su radovi sanaciji mreže na najkritičnijim deonicama, koji očekujemo da budu završeni do kraja godine. S obzirom na to da, osim lokacija na kojima se trenutno radi, na mreži ima još dosta problematičnih mesta, pobrinućemo se da, dok traje prva faza radova, sačinimo plan za nastavak aktivnosti“, rekao je Jevtić, dodajući na kraju da je u tom cilju predviđeno formiranje zajedniče komisije, sastavljene od predstavnika opštine i EPS-a, koja će identifikovati stanje na terenu i dati predlog za dalju sanaciju mreže po prioritetima.


4D ultrazvuk u trudnoći - Ginekološka ordinacija Biovita Novi Sad\nVi ste ovde > Početna / 4D ultrazvuk u trudnoći\nTrudnoća je u svakom slučaju posebno stanje, propraćeno raznim emocijama. Obzirom da je većina žena u ovom periodu hipersenzibilna, njihova sreća, ali i strahovi, su pojačani. Sve ostalo nadjačava želja je da se na svet donese zdravo potomstvo. Najsavremeniji ultrazvuk u trudnoći – 4D ultrazvuk u trudnoći, u odnosu na sve ostale preglede, može da Vam pruži najbolje informacije o plodu i značajno Vas umiri.\nPrva asocijacija na 4D ultrazvučni pregled je prikaz fetusa u 3 dimenzije, ali ne samo statična slika, već snimak ploda u pokretu. Ne samo da se jasno vidi kako dete izgleda, već se dobija i uvid u njegovo raspoloženje: kada se smeje, mršti, spava, proteže, sisa prstić … Ovom metodom, roditelji upoznaju svoje dete i pre rođenja. Međutim, postoji mnogo toga što ova vrsta ultrazvuka pruža, a mnogo je značajnije od pukog gledanja budućeg novorođenčeta.


Kompanija Tesla dolazi u naš komšiluk - Otkupautomobila.rs\nAmerička kompanija Tesla koja se bavi proizvodnjom električnih automobila rešila je da otvori svoju prvu prodavnicu na prostorima bivše Jugoslavije. Naime, kompanije je donela odluka da otvori svoju prvu prodavnicu vozila u Sloveniji, a konkurs za pojedina radna mesta već je raspisan.\nKonkurs za posao u kompaniji Tesla u Sloveniji\nRaspisano je nekoliko konkursa za posao u prodavnici Tesla automobila u Sloveniji, što dovoljno govori o tome da američka kompanija ozbiljno planira da otpočne svoje poslovanje u ovom zemlji bivše Jugoslavije.\nNaime, kada je reč o pozicijama za koje se oglas raspisuje, jedne se odnose na vođenje poslovanja, trgovinu i slično dok su drugi poslovi fokusirani na kontaktiranje posetioca, davanje saveta i objašnjavanje nejasnoća u vezi sa njihovim automobilima.\nIz ovoga je lako zaključiti da su oglasi usmereni na sve što vodi ka prodaji, odnosno na poboljšanje tržišnog učešća same kompanije na ovim prostorima. Ono što Tesla traži od Slovenaca koji budu otpočeli rad u prodavnici jesu inovativnost, komunikacija, znatiželja i ljubav prema električnim vozilima.\nTesla polovnjake još uvek nismo imali prilike da otkupimo, ali ukoliko vi imate neko polovno vozilo koje želite da brzo, lako i povoljno prodate, onda je pravo rešenje da se obratite našoj agenciji za otkup. Dolazimo na lice mesta u rekordnom roku, bilo da je reč o otkupu na teritoriji Beograda ili nekom drugom gradu u Srbiji. Vršimo besplatnu procenu automobila i na osnovu stanja nudimo fer i realnu cenu za vašeg polovnjaka.


Bivšem avganistanskom voditelju podmetnuta bomba - Svetionik.com\nAlo - Vesti #3228\n3228 Bivšem avganistanskom voditelju podmetnuta bomba\nAlo - Vesti · 07.11.2020 10:17\nKabulska policija je saopštila da je istraga u toku, da za sada nije poznat identitet druga dva nastradala civila, kao i da za sada niko nije preuzeo odgovornost za ovaj atentat\nAlo - Vesti · danas 15:14\nAlo - Vesti · danas 16:09\nPutin je ocenio da su najveći rizici u svetu masovna i dugotrajna nezaposlenost čija je posledica porast siromaštva i socijalne nejednakosti. Pročitaj više\nDokle će više Đilas i njegovi pretiti i ljagati Vučićevu porodicu i Vučića?\nAlo - Vesti · danas 09:38\nOpozicija gazi preko svih, pominju čak i predsednikovu decu. Pročitaj više\nAlo - Vesti · danas 17:38\nSve prethodno usvojene mere ostaju na snazi. Pročitaj više\nAlo - Vesti · danas 15:19\nKorona nastavlja da ruši sve rekorde u našoj zemlji Pročitaj više\nAlo - Vesti · danas 14:35\nLuka Petrovi, član Predsedništva SNS, reagovao na pretnje upućene predsedniku i njegovoj deci. Pročitaj više\nAlo - Vesti · danas 14:11\nIstakao je da je vakcina nešto čime je čovečanstvo pobedilo velike bolesti, koje su vekovima odnosile živote ljudi. Pročitaj više\nAlo - Vesti · danas 17:24\nU ostatku Srbije situacija je vanredna Pročitaj više\nAlo - Vesti · danas 07:43\nSrpska pravoslavna crkva i njeni vernici u četvrtak, 26. novembra obeležavaju praznik posvećen sećanju na Svetog Jovana Zlatoustog, a u mnogim porodicama ovaj dan biće obeležen kao krsna slava. Pročitaj više\nAlo - Vesti · danas 14:56\nOvo je najnoviji presek stanja u vezi sa korona virusom Pročitaj više\nO sprovođenju ove Odluke staraće se Gradski štab za vanredne situacije Grada Subotice Pročitaj više\nAlo - Vesti · danas 10:23\nAlo - Vesti · danas 16:55\nDesio se incident Pročitaj više\nAlo - Vesti · danas 15:52\nČlan Kriznog štaba Vlade Srbije za borbu protiv korona virsa dr Srđa Janković rekao je, komentarišući današnji, kako je istakao predsednik Srbije, najteži dan od početka epidemije i strašnu brojku od 47 preminulih osoba u poslednja 24 sata da smo ovakvu situaciju mogli da očekujemo kada smo videli povećanje broja zaraženih Pročitaj više\nAlo - Vesti · danas 11:10\nU Gradu Novom Sadu danas je proglašena vanredna situacija zbog pogoršane epidemiološke situacije nastale širenjem zarazne bolesti Kovid-19. Pročitaj više\nRegistrovano 1755 novih slučajeva korone\nAlo - Vesti · danas 10:30\nU ovom trenutku broj registrovanih aktivnih slučajeva u AP Vojvodini je 20.176, ali Institut procenjuje da je taj broj daleko veći. Pročitaj više\nAlo - Vesti · danas 11:38\nNekoliko dana ranije, sin osumnjičenog se ubio u porodičnoj kući. Zvanično još nema reči o motivima zbog kojih se mladić, koji nikad nije bio konfliktan, odlučio na taj korak. Pročitaj više\nAlo - Vesti · danas 10:13\nDa podsetimo, predsednik i Šapić su se i ranije imali blisku sradanju i pričali o veoma važnim pitanjima za našu državu. Pročitaj više\nAlo - Vesti · 19.11.2020 22:40\nEvo šta je preminuli patrijarh tražio da mu donesu u bolnicu!\nAlo - Vesti · 20.11.2020 07:29\nPatrijarh Irinej primljen je u bolnicu 4. novembra Pročitaj više\nVidiš 4,284 vesti od ukupno 4,308.


Vlada Republike Srpske finansira organizaciju haškog osuđenika Krajišnika - Direkt Portal\n22.04.2019 11:58 momcilo krajisnik, RS, vlada rs 0\nOrganizacija predvođena osuđenim ratnim zločincem Momčilom Krajišnikom primila je od Vlade Republike Srpske više od 80.000 maraka iz javnih fondova.\nKada je Momčilo Krajišnik pušten iz zatvora 2013. godine, nakon što je odslužio kaznu za zločine protiv čovječnosti, rekao je da je jednostavno planirao da se vrati na posao na benzinskoj pumpi koju vode njegova djeca na Palama u Bosni i Hercegovini.\nAli, od tada je osuđeni ratni zločinac, koji sada ima 74 godine, preuzeo istaknutiju ulogu u javnom životu, postavši prvi predsjednik Asocijacije “Stvaraoci Republike Srpske”, koju finansira Vlada Republike Srpske.\nOva je organizacija u 2017. godini primila 29.000 KM iz entitetskog budžeta; tokom 2018. dodijeljeno joj je 28.000 KM, a ove je godine dobila 30.000 KM.\nOna predstavlja one koji su aktivno učestvovali u formiranju Republike Srpske tokom 1992. godine.\nKao svoje interesne oblasti, Asocijacija “Stvaraoci Republike Srpske” navodi, između ostalog, slobodu i ljudska prava, ekonomski oporavak Republike Srpske i javno zdravstvo i socijalnu zaštitu građana.\nTakođe se navodi da Asocijacija namjerava ponuditi rješenja za političku i ekonomsku krizu u Bosni i Hercegovini, te podsticati zaštitu pojedinaca i grupa koji trpe posljedice rata.\nKao jednu od svojih aktivnosti, Asocijacija obećava da će raditi na promociji i zaštiti srpskog jezika i ćiriličnog pisma, te obilježavati datume važne za Republiku Srpsku.\nPosljednje dostupne informacije o aktivnostima Asocijacije na njenoj internetskoj stranici su iz 2017. godine, kada je Krajišnik održao sastanak s poglavarom Srpske pravoslavne crkve patrijarhom Irinejem i liderom Srpske radikalne stranke Vojislavom Šešeljom, koji je takođe osuđen za ratne zločine pred Tribunalom u Haagu 2018. godine.\nNajnovija objava za medije na stranici Asocijacije je takođe iz 2017., a u njoj se navodi da Asocijacija podržava tadašnjeg predsjednika Republike Srpske Milorada Dodika u njegovoj odluci da održi referendum za sticanje podrške protiv presude državnog Ustavnog suda kojom se zabranjuje kontroverzni “dan državotvornosti” Republike Srpske.\nKritičari su izrazili nezadovoljstvo zbog činjenice da je Krajišnikova organizacija primala desetine hiljada eura iz javnih fondova.\n“Ove nas cifre ne trebaju iznenaditi, to da mi kao poreski obveznici u osnovi plaćamo ratnog zločinca, ako imamo u vidu svu javnu podršku koju on [Krajišnik] dobija od vodećih političara”, izjavila je za Balkansku istraživačku mrežu (BIRN) politička analitičarka iz Sarajeva Zlatiborka Popov-Momčinović.\nBIRN je nekoliko puta kontaktirao Asocijaciju u pokušaju da sazna nešto više o njenim aktivnostima i Krajišnikovoj ulozi, ali smo dobili samo kratki pisani odgovor.\n“Možemo vas obavijestiti da niko nikada – vi ste prvi – nije smatrao problematičnom činjenicu da je g. Krajišnik predsjednik Asocijacije”, navodi se u odgovoru.\nBIRN se obratio Krajišniku za komentar o radu Asocijacije “Stvaraoci Republike Srpske” i njegovim odnosima s Dodikom, ali je rečeno da “sve upite treba uputiti sekretaru Asocijacije”.


Prikazi finansijskih planova regulatornih agencija za 2021. godinu – PBK\nPBK > Aktuelnosti > Prikazi finansijskih planova regulatornih agencija za 2021. godinu\nPrikazi finansijskih planova regulatornih agencija za 2021. godinu\nShodno Zakonu o budžetu i fiskalnoj odgovornosti, nadležni organ nezavisnog regulatornog tijela utvrđuje predlog finansijskog plana sa planom rada za narednu godinu i određuje predstavnika nezavisnog regulatornog tijela koji će učestvovati u skupštinskoj proceduri. Uz skladu sa navedenim zakonom, Skupštini se dostavljaju predlozi finansijskih planova sa planom rada za narednu godinu nezavisnih regulatornih tijela, na usvajanje.\n– Na osnovu Zakona o elektronskim komunikacijama, plan rada sa finansijskim planom Agencije za elektronske komunikacije i poštansku djelatnost za narednu godinu usvaja Skupština.\n– Sredstva za finansiranje rada Regulatorne agencije za energetiku i regulisane komunalne djelatnosti, u oblasti energetike, shodno Zakonu o energeticiutvrđuju se finansijskim planom Agencije koji usvaja Skupština.\n– Agencija za elektronske medije i Komisija za tržište kapitala, dostavljaju predlog finansijskog plana sa planom rada za narednu godinu Skupštini na usvajanje, na osnovu Zakona o budžetu i fiskalnoj odgovornosti.\n– Zakonom o osiguranju, definisano je da Agencija za nadzor osiguranja Skupštini dostavlja finansijski plan sa planom rada radi usvajanja.\nPBK je, za potrebe poslanika, pripremila pregled prikaza finansijskih planova regulatornih agencija za 2021. godinu, koji su dostavljeni Skupštini Crne Gore.\nYour ticket for the: Prikazi finansijskih planova regulatornih agencija za 2021. godinu


Ministar Košarac i UNDP o podršci privrednicima – Biznis.ba\nNaslovnaBiHMinistar Košarac i UNDP o podršci privrednicima\nMinistar Košarac i UNDP o podršci privrednicima\nobjavljeno 04. maj 2020. u 16:40\nMinistar vanjske trgovine i ekonomskih odnosa BiH Staša Košarac razgovarao je danas sa stalnom predstavnicom UNDP-a u BiH Stelianom Nederom o mjerama za sanaciju negativnih efekata koronavirusa na privredu u BiH.\nNa videokonferenciji istaknuto je da UNDP radi na procjeni utjecaja koronavirusa na ekonomiju, te da je odlučeno da definisani prioriteti, tekući projekti i budžeti budu prilagođeni pomoći privredi u BiH u cilju oporavka i boljeg poslovanja u budućnosti.\nDelegacija UNDP-a informisala je ministra Košarca o aktuelnim projektima pomoći.\nNavedeno je da se u okviru projekta ”EU4Business”, koji finansira EU, a provode UNDP, Njemačka agencija za razvoj i Međunarodna organizacije rada, trenutno radi na prilagođavanju projektnih mjera podrške da bi se podržala lokalna ekonomija i mali biznisi tokom krize koju je izazvala pandemija koronavirusa.\nIstaknuto je i da je ne tako davno pokrenut projekt ”EU4Agri” kroz koji će se u naredne četiri godine pružiti finansijska podrška poljoprivredno-prehrambenom sektoru i ruralnom razvoju, u iznosu od oko 15 miliona evra.\nNa sastanku je rečeno da UNDP planira prilagođavanje podrške tekućeg projekta ”Via Dinarica” potrebama i zahtjevima za oporavak turizma od posljedica pandemije COVID-19.\nS tim u vezi, ministar Košarac apostrofirao je da je turizam jedna od najugroženijih privrednih grana u novonastalim okolnostima, te da intenzivno razgovara sa međunarodnim finansijskim organizacijama da bi se osigurala sredstva za oporavak tog sektora.\n– Sagovornici su razmijenili mišljenje i o međunarodnoj finansijskoj podršci za mala i srednja preduzeća. Tema razgovora bio je i energetski sektor, te je usaglašeno da je BiH na pragu ispunjenja evropske obaveze od 40 posto obnovljivih izvora energije u finalnoj potrošnji – saopćeno je iz Ministarstva spoljne trgovine i ekonomskih odnosa BiH.


Izvor\tTanjug\tOktobar 10, 2016\nPRIŠTINA - Kosovski političari odbacuju mogućnost da se o konfiskaciji rudarsko meatarluškog i hemijskog kombinata Trepča, koji su oni proglasili "kosovskom imovinom", razgovara u okviru dijaloga u Briselu i tvrde da je to "gotova stvar," prenose mediji u Prištini.\n"Jasno smo stavili do znanja da se o imovini Kosova neće razgovarati u Briselu. Mi nećemo pristati da razgovaramo o Trepči u Briselu i to je crvena linija koju nećemo preći," rekla je kosovska ministarka za dijalog Edita Tahiri, napominjući da deo dijaloga ne možze biti nijedna tema na koju ne pristaju sve tri strane, prenosi Koha ditore.\nKosovski premijer Isa mustafa smatra da je odluka Liste Sprska da suspenduje učešće u pokrajinskoj skupštini i vladi izbog usvajanja Zakona o Trepči, "ishitrena i doneta pod pritiskom Beograda."\nPo njemu Srbija i Lista Srpska treba da prestanu da se "samoobmanjuju", jer je Kosovo "suverena i nezavisna džava", prenoi Epoka e re.\nI predsednik kosovske skupštine Kadri Veseli, kazao je da je pitanje Trepče "gotova stvar" i tvrdi da direktor vladine Kancelarije za KiM Marko Đurić ne treba time da se bavi.\nOn je rekao za Klan Kosova da je Zakon o rudarskom kompleksu Trepča najblji mogući za oživljavanje ovog metrluškog giganta, prenosi Epoka e re.\nSvi prištinski listovi navode da se Beograd oštro protivi konfiskaciji Trepče i traži sednicu Saveta bezbednosti UN o ovom pitnaju.\n« Vučić obavlja konsultacije pred odluku o Trepči, sednica Vlade u utorak Izetbegović naredio: Srbin ne može biti načelnik Srebrenice »


Koronavirus u Srbiji: Interaktivni grafikoni sa brojem zaraženih po gradovima\nVesti Autor:Nikola Kojić26. mar. 202015:22\nU poslednja 24 sata u Srbiji je zvanično potvrđen 7.201 novi slučaj koronavirusa. Od posledica infekcije kovid-19 preminulo je 39 osoba, broj hospitalizovanih je 5.014, dok je na respiratorima 195 pacijenata.\nZvanični podaci o broju novozaraženih u svim gradovima i opštinama, kao i njihova polna i starosna struktura, poslednji put su objavljeni 10. juna 2020. godine.\nIzvor podataka je sajt covid19.data.gov.rs, koji je otvorila Kancelarija za informacione tehnologije i elektronsku upravu Vlade Srbije.


Kompanija Buroj iz Dubaija planira izgradnju turističkih kompleksa u BiH – Magazin Plus\nHome/Kompanija Buroj iz Dubaija planira izgradnju turističkih kompleksa u BiH\nKompanija Buroj iz Dubaija planira izgradnju turističkih kompleksa u BiH\nKompanija “Buroj” iz Dubaija planira razvojne projekte u BiH, a radi se o jednoj od vodećih svjetskih kompanija u oblasti investiranja u razvoj nekretnina. Ismail Ahmed Bin Sultan, izvršni direktor (CEO) kompanije, trenutno boravi u Bosni i Hercegovini gdje će se sastati sa predstavnicima institutucija u BiH, te predstavnicima poslovne zajednice kako bi identificirao najperspektivnija područja za investiranje i razvoj.\nKompanija “Buroj” je u prošlosti razvijala brojne poslovno-stambene i turističke komplekse u Dubaiju i drugim zemaljama, a trenutno planira slične razvojne projekte u Turskoj, Rumuniji, BiH, itd.\n(Ismail Ahmed Bin Sultan)\nNaime, ideja vodećih ljudi u kompaniji “Buroj” je da u neiskorištenim područjima u BiH izgrade turističke i poslovne komplekse kroz nekoliko dugoročnih projekata čime bi se u saradnji sa vlastima u BiH podstakao razvoj lokalnih zajednica i otvorio značajan broj radnih mjesta za građane BiH.\nU ekskluzivnom razgovoru za portal eKapija.ba Ismail Ahmed Bin Sultan predstavio je kompaniju “Buroj” i najavio planove koje kompanija ima kada je u pitanju BiH.\n“Sjedište kompanije Buroj je u Dubaiju i kompanija se bavi velikim razvojnim projektima kao što je izgradnja hotela, shopping centara, stambenih zgrada, odmarališta, luksuznih apartmana i slično”, istakao je Ahmed Bin Sultan .\nNa pitanje zašto se odlučio da započne razvojne projekte baš u našoj zemlji, izvršni direktor kompanije Buroj objašnjava nam da na njegovu odluku nisu uticale nikakve ponude iz BiH, jer ih nije bilo, nego da je čuo od osoba koje su godinu ranije bile ovdje da im se Bosna svidjela.\n“Ubrzo nakon toga sam se informisao o vašoj zemlji, vezano za klimu i mogućnosti investiranja i u konačnici odlučio sam se i posjetiti je. Moj prvi dojam je da mi se BiH mnogo sviđa i da je dobro područje za razvoj projekata. Osim Sarajeva, posjetio sam i druga mjesta, a posebno su me dojmile vaše planine Igman i Bjelašnica gdje sam do sada vidio najveći potencijal. U Sarajevu se može pokrenuti mnogo projekata, ali naravno i u drugim područjima BiH, u planinama ili pokraj rijeka”, otkriva on prve utiske za naš portal.\n“Kada cijelu godinu dana radite normalno je da želite da priuštite sebi odmor. Shodno tome, želite i da se lijepo provedete i odmorite, a ljudi iz arapskih zemalja najviše vole da uživaju u prirodi, tako da mi je želja da gradim na Igmanu. Da je Igman u Dubaiju bio bi tretiran kao zlato”, kaže izvršni direktor Buroja, dodajući da je priroda prelijepa, ali da nema smještajnih kapaciteta i da to žele promijeniti.\nDakle, jedan od najjačih razloga zašto se odlučio razmatrati mogućnost započinjanja razvojnih projekata u BiH jeste i taj da u BiH nema mnogo investicija tako da želi biti među prvima. Mišljenja je da, kada investitori iz drugih zemalja čuju za uspješno realizove investicije u BiH, i sami će poželjeti da investiraju.\nPlan kompanije je da pokrene projekte na različitim lokacijama u cijeloj BiH. Trenutno traže pogodne lokacije, a tim konsultanata će biti poslan da izvrši istraživanje, uradi studije i odluči koje lokacije i projekti najviše odgovaraju.\nUpitan da li će projekte u BiH razvijati po istom principu kao i one koje razvija u Dubaiju, rekao je “Zašto da ne?”. Također je napomenuo da će na budućim projektima angažirati domaće kompanije i domaću radnu snagu.\n“Ako sve to bude i medijski pravilno popraćeno onda će BiH postati atraktivna lokacija za izgradnju internacionalnih hotela, odmarališta, luksuznih vila i naselja. Nadam se da će turisti dolaziti na odmor da bi uživali u prirodi i odmarali se i nadam se da će ubrzo mnogi poželjeti da imaju svoje mjesto u BiH”, napominje Ahmed Bin Sultan.\nI pored toga što je BiH poznata kao zemlja kompleksne strukturne vlasti koja zbunjuje strane investitore i da je birokratija glavna kočnica u našoj zemlji, Ahmed Bin Sultan očekuje od lokalnih vlasti pomoć, podršku i saradnju.\nKaže da će svim svojim partnerima prenijeti pozitivna iskustva, budući da svi traže lijepu prirodu i sve što traže jeste da njihov novac, n jihova ulaganja, budu sigurna i da ih niko ne vara bez obzira o kojoj vrsti pomoći je riječ. Na kraju razgovora zaključuje da je sretan što je ovdje i da je svakako optimista. Vjeruje da će planovi njihove kompanije biti realizirani i da će u narednih šest mjeseci početi sa pripremnim aktivnostima.\nEfikasnost Ambasade BiH u Ujedinjenim Arapaskim Emiratima\nKada je počeo razmišljati o dolasku u našu zemlju, prvo se obratio Ambasadi Bosne i Hercegovine u Ujedinjenim Arapskim Emiratima. Njegov prvi kontakt je bio Satko Bitanga, savjetnik u Ambasadi, koji mu je odgovorio u najkraćem i roku i kaže da je veoma zadovoljan takvim odnosom. Satko Bitanga, savjetnik u Ambasadi u UAE priča za naš portal da su odmah zakazali sastanak kako bi se dogovorili i uputio ga o svemu budući da se radi o potpuno novom tržištu za njih. “Radi se o velikoj i ozbiljnoj kompaniji koja ima ozbiljnu namjeru da investira u BiH. Mi smo prvi koji predstavljamo državu i ako imamo dobru namjeru svakako možemo olakšati njihov dolazak”, ističe Bitanga.\nPiše: Seida Bijedić\nMladi nogometaši BiH okupili se Vogošći\nZAŠTO JE CIK KAŽNJAVAO STRANKE: Nedostavljanje izvještaja, sukob interesa, zabranjeni prilozi


Vulin: Predsednik me je zamolio, predsednik se ne poriče - Povučen Nacrt zakona o unutrašnjim poslovima - Glas Šumadije\nNaslovna > Društvo > Vulin: Predsednik me je zamolio, predsednik se ne poriče – Povučen Nacrt zakona o unutrašnjim poslovima\n23/09/2021 23/09/2021 570Ostavi komentar na Vulin: Predsednik me je zamolio, predsednik se ne poriče – Povučen Nacrt zakona o unutrašnjim poslovima\nPredsednik Vučić me je zamolio da Nacrt zakona o unutrašnjim poslovima povučem iz procedure. Predsednička se ne poriče, i ja ću to uraditi, naveo je Vulin u pisanoj izjavi, preneo je MUP.\nNacrt zakona o unutrašnjim poslovima je povučen, moraćete potražiti neki drugi razlog za krv na ulicama Beograda, rekao je Vulin.\nObavezno ostavljanje otisaka prstiju bilo je napadano kao kršenje sloboda i označeno kao policijska represija. Pravno regulisanje postavljanja kamera koje bi prepoznavale lica i siluete i nemerljivo pomogle policiji da rešava ubistva i najteža krivična dela, napadnuto je od svih zapadnih nevladinih organizacija i njihovih finansijera i nalogodavaca. Borbom protiv svega novog u sektoru bezbednosti, ubice i lopovi će biti malo sigurniji, a policija i građani će biti mnogo nesigurniji, kazao je Vulin.\nOn je dodao i da su kamere koje su London učinile bezbednim, napadnute u Beogradu i ono što je dobro za građane EU označeno je kao represija za građane Srbije.\nObaveštajnim radom došli smo do informacija da je nekoliko stranih zapadnih obaveštajnih službi preko svoje agenturne mreže u medijima, nevladinim organizacijama i političkim partijama izvršilo medijsku pripremu za organizaciju nasilnih protesta koji za cilj imaju destabilizaciju Srbije. Njima srpske glave nisu bitne i spremni su da ih bacaju u besmislenim sukobima, naveo je Vulin.\nTagovi: Aleksandar Vučić Aleksandar Vulin MUP Nacrt zakona o unutrašnjim poslovima


Republika / Pantić otvorio turnir u Rumi\nnedelja, 7. 7. 2019.| 13:45\nI Ruma je bila domaćin turnira Dunav osiguranje Sportskih igara mladih Srbije u malom fudbalu Coca-Cola CUP 2019. Fudbaler Čelzija, koji igra na pozajmici u Partizanu, Danilo Pantić, otvorio je turnir, na kome su se takmičile čak 24 ekipe školaraca.\nPredrag Sretenović SIM Srbije\nDanilo Pantić sa mladim sportistima\nMladi reprezentativac Srbije Pantić i naš koordinator takmičenja Stefan Kovačević bili su prezadovoljni kako je sve proteklo. Na kraju finalni meč je završen nerešeno, pa je pobednik odlučen posle izvođenja penala. Pobednička ekipa je sastavljena od dečaka iz Rume, rođenih 2004. godine, od kojih četvorica nastupaju za beogradski Partizan.\nOni su obezbedili plasman na Državno finale, koje će se u Beogradu odigrati od 23. do 26. jula, gde će prvoplasiran tim obezbediti besplatan put u Split, na Međunarodno finale Sportskih igara mladih.\nVeliki broj učesnika okupio se i ovog puta\nSrbija Sport Ruma Sportske igre mladih Danilo Pantić Ostali sportovi


SRBI NA CENI: Na Marakanu stigla milionska ponuda, Zvezda glatko odbila – 24sata online\nSRBI NA CENI: Na Marakanu stigla milionska ponuda, Zvezda glatko odbila\nFoto: Printscreen Instagram/njpetrovic\nPričalo se o tome posle kratkog perioda od šest meseci u Crvenoj zvezdi, kada jer uz igranje u Ligi šampiona cena Njegoša Petrovića na evropskom tržištu bila najveća. Intenziviralo se prethodnog leta bez obzira na posledice pandemije virusa korona i veliku finansijsku krizu u evropskom fudbalu. Međutim, čini se da će u narednom periodu, pre početka nove takmičarske godine, Njegoš Petrović konačno napustiti redove Crvene zvezde.\nPlan rukovodstva je da prodajom mladog veziste, zatim Veljka Nikolića i Željka Gavrića, dobije finansijski prostor da servisira projketovanu ekipu za napad na Ligu šampiona i dolazak igrača od klase, poput Aleksandra Dragovića. Čekaju i dalje na Marakani dobre ponude, i realizaciju obećanja brojnih menadžera.\nIstina, dobili su papir sa uslovima pod kojim bi najveći belgijski klub, Anderleht kupio Njegoša Petrovića. I, najblaže rečeno, nisu zadovoljni. Prema sazanjima MOZZART Sporta tim iz Brisela, koji ima dugu tradiciju kupovine u Srbiji, ponudio je srpskom šampionu 1.500.000 evra za usluge momka iz Krupnja.\nIako po dolasku iz Rada nije napredovao očekivanom brzinom, Njegoš Petrović je imao važnu ulogu u ovogodišnjim ostvarenjima tima Dejana Stankovića. Zbog statusa bonus igrača bio je redovan u startnoj postavi, imao je najsvetliji trenutak u karijeri na gostovanju Gentu, kada je projektilom sa 20 metara doveo Zvezdu u vođstvo. Upravo na tom meču su bili skauti Anderlehta i uživo pratili igru Njegoša Petrovića.\nKasnije je kontakt samo intzenziviran, o čemu su belgijski mediji izvestili pre nekoliko sedmica. Na kraju bivši šampion Belgije je poslao ponudu za Njegoša Petrovića vredu 1,5 miliona evra.\nImali su u Ljutice Bogdana ambiciozan plan da na prodaji Njegoša Petrovića zarade četiri miliona evra, odnosno da toliko nova iznosi transfer, obzirom da određeni procenat pripada Padu. Ali, teško će se primaći projektovanoj ceni. Kako se može čuti, Crvena zvezda bi bila spremna da Anderlehtu ustupi Petrovića za 2,5 miliona evra i određene procente od dalje prodaje.\nAli, povratne informacije iz Brisela nema. Ukoliko Anderleht ne bude bio spreman na novu rundu pregovora, Zvezda će morati da se okrene drugim rešenjima.\nBelgijski gigant ima dugu tradiciju kupovine igrača sa ovog podneblja. Kupovina Aleksandra Mitrovića iz Partizana predstavlja jedan od najvećih izlaznih transfera Kraljevskog Kluba u istoriji (pet miliona evra). Anderleht je od Crvene zvezde kupio Luku Milivojevića, dok je pre nešto više od godinu dana iskoristio smetnje na realaciji uprava kluba-Luka Adžić oko novog ugovora. I za 800.000 evra dobio krilnog igrača, koji je trenutno na pozajmici u Holandiji.\nTagovi: AnderlehtCrvena ZvezdaNjegoš Petrovićtransfer\nDžej Lo verenik prevario sa rijaliti-zvezdom?


BiH i Srbija potpisale Protokol o industrijskim proizvodima - Akta.ba\n13.05.2019. 15:40 / Izvor: SRNA\nBiH i Srbija su nakon 17 godina potpisale Protokol o priznavanju testova i analiza za industrijske proizvode, čime je eliminisan problem protoka robe ove vrste, rekla je direktorica Sektora privrede u Spoljnotrgovinskoj komori BiH, Ognjenka Lalović.\nLalović je, na zajedničkom štandu Privredne komore Republike Srpske i Spoljnotrgovinske komore BiH na 86. Međunarodnom poljoprivrednom sajmu u Novom Sadu, istakla da je nepriznavanje testova i analiza sačinjenih u BiH, odnosno Srbiji, stvaralo velike probleme u slobodnom protoku industrijskih proizvoda na granici, što je potpisivanjem protokola u potpunosti eliminisano.\nOna je ocijenila da je na ovaj način riješen terminološki problem koji je opterećivao izvoz piva iz Banja Luke, te da će ono nesmetano prelaziti granicu Srbije.\n"Na sastancima odgovarajućih komisija Srbije i BiH dovoreno je da se ujednači terminologija, tako da pivo iz Banjalučke pivare više neće biti vraćeno sa granice, jer u deklaraciji piše "svijetlo", a ne "svetlo" pivo. Carinici u Srbiji smatrali su da u deklaraciji treba da stoji "svetlo", pa šleperi sa pivom iz Banja Luke nisu mogli preći u Srbiju, dok se to ne ispravi", rekla je Lalović.\nPrema njenim riječima, BiH nije planirala izmjene Zakona o akcizama, u dijelu koji se odnosi na promet piva između BiH i Srbije.\n"Koliko smo mi u Spoljnotrgovinskoj komori BiH obaviješteni, izmjene Zakona o akcizama kada je riječ o prometu piva između BiH i Srbije, nisu planirane. Grupacija proizvođača piva koja djeluje pri Spoljnotrgovinskoj komori i danas ima stav da se trebaju zadržati dvostruke stope akciza. BiH nije jedina zemlja gdje su na snazi dvostruke akcize, jer se one primjenjuju u polovini Evrope.", rekla je Lalović.\nLalović smatra da u CEFTA sporazumu nije dovoljno razjašnjen način rješavanja sporova koji nastaju zbog problema necarinskih barijera, poput onih u trgovini pivom.\n"Jedna od mana CEFTA sporazuma je što nema dovoljno razrađen mehanizam rješavanja sporova među njegovim članicama. To se najbolje vidjelo na primjeru taksa koje je Priština uvela na robu iz Srbije i BiH. Ide se na bilateralno rješavanje tih sporova, koje često nema nikakav rezultat", ocijenila je Lalović.\nOna je podsjetila da su problemi necarinskih barijera između Srbije i BiH u velikoj mjeri riješeni prije godinu i po dana, kada je voljom dva nadležna ministarstva - spoljne trgovine i ekonomskih odnosa BiH i spoljne i unutrašnje trgovine i telekomunikacija Srbije, počelo rješavanje problema necarinskih barijera.\n"To se dešavalo u okviru srpskog Odbora za olakšavanje trgovine, gdje je i pokrenuta ta inicijativa. Stručni timovi dva ministarstva zasjedali su tri puta prošle godine, kada je rješavano 12 necarinskih barijera između BiH i Srbije.", podsjetila je Lalović.\nLalović je navela da je od pomenutih 12, na tri sastanka stručnih timova odmah riješeno osam necarinskih barijera između BiH i Srbije.\n"Uglavnom se radilo o tome da svaka članica CEFTA ide ili sporije ili brže u preuzimanju evropske direktive. Tu se potom nađu razlike između jedne ili druge članice, koje ometaju slobodan protok roba. Od ostale četiri necarinske barijere između BiH i Srbije, jedna se odnosi na akcize na pivo, dok su ostale tri necarinske barijere tehiničke prirode i nije ih moguće riješiti zbog različite legislative BiH i Srbije", rekla je Lalović.\nU Novom Sadu je u toku 86. Međunarodni poljoprivredni sajam na kojem učestvuje više od 1.500 izlagača iz Srbije, kao i 30 zemalja regiona, Evrope i svijeta.\nPrivredna komora Republike Srpske u saradnji sa Spoljnotrgovinskom komorom BiH organizovala je na ovom sajmu nastup privrednika iz RS i FBiH, a na zajedničkom štandu ponudu direktno predstavlja 17 privrednih društava, dok se katalozima predstavlja još 50 kompanija iz RS i Federacije BiH.\nMeđunarodni poljoprivredni sajam traje do petka, 17. maja, a održava se na otvorenom i zatvorenom prostoru Novosadskog sajma.\nMinistarstvo spoljne i unutrašnje trgovine i telekomunikacija Srbije


Međunarodni dan studenata – ПОЛИТИКОЛОГ\nОбјављено 17. новембра 2014. 18. новембра 2014. Časopis Politikolog\nNezadovoljstvo Bolonjom i apatičnost studenata\nMedunarodni dan studenata se obeležava kao simbol borbe za demokratsko obrazovanje i društvo, kao i secanje na 17. novembar 1939. godine kada je 20 čehoslovackih studenata koji su protestovali protiv okupacije pogubljeno od strane nacista.\nTada je više od 1.200 studenata odvedeno u koncentracione logore, a domovi i univerzitet su pretvoreni u kasarne.\nPovodom obeležavanja ovog dana za Politikolog govori Stefan Siridzanski, jedan od najuspešnijih studenata Fakulteta politčkih nauka u Beogradu. Uz pomoć Debatnog kluba FPN-a i Otvorene komunikacije ostvario je zavidne rezultate i osvojio univerzitetsko debatno Evropsko prvenstvo, bio je finalista Svetskog prvanestva, osvajač turnira u Budimpešti i Lajdenu, finalista turnira u Oksfordu i Parizu i mnogih drugih.\nStefan od početka studiranja ima izuzetno visok prosek koji se konstantno kreće negde izmedju 9.50 i 9.70. „U ovom trenutku je 9.57 i nadam se da ću ga malo pojačati sada u četvrtoj godini“, dodaje on.\nKada je reč o akademskoj debati, kojom se bavi od 2011. godine, Stefan kaže kako je zahvaljujući istoj, upoznao mnogo fantastičnih ljudi koji vrlo lako sutra mogu da mu budu partneri, podredjeni ili nadredjeni i kako je naučio mnogo stvari koje će mu biti potrebne za ceo život i ističe kako su sve te veštine koje se uče debatujući, neophodne za, maltene, bilo šta čime ćete se baviti sutra. I jos jedna od prednosti debate ogleda se u korisnosti za ljude koji imaju strah od javnog nastupa što je neophodno za mnoga zanimanja.\n„Za ovo što sam ja postigao zajedno sa svojom debatnom partnerkom, Helenom Ivanov, važi isto kao i za sve drugo u životu – neophodna je upornost, samokritičnost i objektivnost“ zaključuje Siridzanski i dodaje „najbitnije, doduse, je kritikovati i usavršavati sebe nezavisno od spoljnih faktora a kao preduslov za sve to je sagledavanje sopstvenih vrlina i mana i kako ih korigovati što je nešto što teško pada mnogim ljudima“.\nKada je reč o današnjem studiranju po Bolonji i njenoj implementaciji, mišljenja je da je primena Bolonjskog sistema restriktivnija kada su u pitanju obaveze nego prava studenata.\n„Recimo, kada se jesenas govorilo o smanjenju broja rokova na pet, ja ne bih imao problem ni da se to smanji na četiri kao što je to u zapadnoj Evropi, ali bi onda i trebalo omogućiti studentima da polože ispit preko predispitnih obaveza, da već početkom oktobra znaju raspored za sve rokove i da imaju priliku da biraju kod kog profesora polažu ispit“, kaže Stefan i dodaje da se neke od ovih stvari primenjuju na nekim fakultetima ali dosledna primena se ne dešava još nigde. Problem sa implementacijom Bolonje je, kako kaže, delom i zaostavština starog obrazovnog sistema ali misli da je ona uprkos tome odlična stvar. Kao najveću vrlinu Bolonje ističe ideju „o slobodi da sutra odete i radite u nekoj drugoj zemlji koja omogućava mladima široke vidike i bolje živote“.\nRazgovarajući sa ljudima koji žive u studentskim domovima i ovde i u inostranstvu, zaključuje da su razlike očigledne ali i dodaje da „ipak nismo udaljeni svetlosnim godinama od mnogih zapadnih zemalja mada primarna razlika je u veličini soba i broju studenata po sobi“. Ističe i da postoji značajnja razlika u kvalitetu domova kako u Srbiji tako i u okolnim zemljama. „Primer za to je Rumunija gde postoji bolji kvalitet smeštaja nego kod nas, uprkos ne tako značajnoj razlici u standardu“ kaže Stefan.\nKada govorimo o studentskim stipendijama i kreditima, on ističe da način na koji se sada oni dodeljuju nije potpuno objektivan i pravedan. „Iznos od 8.400 dinara mesečno nije dovoljan i smatram da bi možda na neki način trebalo favorizovati studente koji nisu iz grada u kojem studiraju“, ističe on.\nO perspektivi danasnjih mladih generacija misli da je jako loša, nezaposlenost je velika a nezaposlenost mladih duplo veća od ukupne stope nezaposlneosti i dodaje „tržište koje je nama najbliiže, EU, je verovatno najgore pogodjena krizom celog sveta.“ Uz to, kaže, da preovladjuje apatičnost mladih i da mu je fascinantan manjak inicijative samih mladih da poboljšaju svoju situaciju i ističe kako nema velikih protesta protiv nezaposlenosti niti teškog zivota.\nПретходноNovinarstvo prolazi kroz najveću krizu od svog postanka\nСледећеNapadnut dekan Ilija Vujačić


Najmanje 12 američkih vojnika poginulo u smrtonosnim napadima u Kabulu - Naši u svetu\nNajmanje 12 američkih vojnika poginulo u smrtonosnim napadima u Kabulu\nObjavljeno 26/08/21 u 22:30\nIn this image provided by the U.S. Army, a paratrooper ašigned to the 1st Brigade Combat Team, 82nd Airborne Division monitors security during evacuations at Hamid Karzai International Airport in Kabul, Afghanistan on Wednesday, Aug 25, 2021. (Sgt. Jillian G. Hix/U.S. Army via AP)\nJoš jedna eksplozija ođeknula je večeras u avganistanskoj prestonici Kabulu, gde je ranije danas u dva napada bombaša samoubica poginulo više od 70 ljudi, među kojima i 12 američkih vojnika.\nKako prenosi Rojters, pozivajući se na izjave očevidaca, nova eksplozija dogodila se na oko tri do četiri kilometra od aerodroma u Kabulu.\nAgencija Tas s javlja da je Kabul do sada pogodilo šest eksplozija.\nNajmanje 60 Avganistana i 12 američkih vojnika poginulo je u današnjim bombaškim napadima kod aerodroma u Kabulu, javio je ranije AP pozivajući se na američke i avganistanske zvaničnike.\nViše od 140 Avganistanaca je povređeno, rekao je zvaničnik avganistanskog Ministarstva zdravlja za CNN.\nIslamska država preuzela je odgovornost za današnji napad kod aerodroma u Kabulu, objavila je novinska agencija Amak na Telegramu, preneo je Rojters.\nBombaš samoubica iz islamističke militantne grupe “uspeo je da dođe do velike grupe prevodilaca i saradnika američke vojske u blizini hotela Baron kod aerodroma u Kabulu i detonirao je svoj eksplozivni pojas među njima, ubivši oko 60 ljudi i ranivši više od 100 drugih, uključujući talibanske borce”, navodi se u saopštenju Islamske države.\nPrema ranijim podacima drugih medija, u dve eksplozije koje su danas pogodile Kabul poginulo je 13 osoba dok je povređeno 70. Američka administracija veruje da je za danasnje smrtonosne napade ispred aerodroma u Kabulu odgovorna teroristička organizacija Islamska država, njen ogranak Islamska država ISIS-K, koja deluje u Avganistanu i smatra se radikalnijom od talibana.\nMiloš Biković drugi na listi najpopularnijih glumaca u Rusiji\nPoznati srpski modni kreator zauvek napušta Srbiju: Svega mi pun kufer (FOTO)


Kragujevčanke same sebi presudile - KRAGUJEVAČKI SPORT\nNastavlja se „prazan hod“ košarkašica Radničkog, koje su u večerašnjem duelu sa ekipom Radivoja Koraća na parketu kragujevačkog „SBB Jezera“ doživele treći uzastopni poraz u Prvoj ženskoj ligi Srbije – 65:73 (20:11, 8:25, 24:14, 13:23).\nKragujevčanke su pružile još jednu promenljivu partiju, sa velikim oscilacijama u igri tokom čitave utakmice, ali i sa brojnim greškama u presudnim trenucima meča, koje su ih na kraju i odvele u novi poraz. Nisu, istina je, blistale ni gošće iz Beograda, ali su zahvaljujući ogromnom iskustvu i individualnom kvalitetu pojedinih igračica, poput Marije Stojiljković i Hristine Marjanović, uspele da prokrče put do trijumfa u „SBB Jezeru“.\nUvodnu četvrtinu su izabranice trenera Nenada Milovanovića odigrale na izuzetno visokom nivou, naročito kada je reč o defanzivi. Trebalo je „crvenim damama“ par minuta da se „zagreju“, da bi potom furioznom serijom 14:0 došle do velike prednosti od dvanaest poena razlike (19:7).\nNakon zaista odličnog izdanja Kragujevčanki u prvom periodu igre, usledio je nagli prekid filma u narednoj deonici. Delovalo je kao da je u drugoj četvrtini na teren kročila neka druga ekipa Radničkog, koja nema nikakvih dodirnih tačaka sa onom ekipom iz prethodne deonice. Mučile su se izabranice Nenada Milovanovića da dođu do poena u ovoj četvrtini, u prevelikoj želji i nervozi su dosta i grešile, tako da su praktično same „oživele“ protivnika, koji je u ovu deonicu ušao sa devet poena zaostatka (20:11), a okončao je sa prednošću od osam poena (36:28).\nPočetak treće četvrtine doneo je određeni pomak u igri Kragujevčanki, koje su najpre smanjile zaostatak, da bi potom mini serijom od 5:0 u produkciji kapitena Milice Inđić ponovo preuzele kontrolu nad rezultatom (40:39). Do kraja ove deonice vođstvo je još par puta promenilo vlasnika, da bi u završni kvartal domaće ušle sa minimalnom prednošću od dva poena (52:50).\nTaman kada se činilo da su se „crvene dame“ konačno konsolidovale i da su na dobrom putu da vrate igru na nivo iz prve četvrtine, usledio je novi pad. Kragujevčanke su u prvih šest minuta igre u završnoj deonici uspele da ubace samo dva poena, što je naravno košarkašicama Koraća pružilo mogućnost da se po drugi put na utakmici odlepe na dvocifrenu distancu (65:54). Pokušale su izabranice Nenada Milovanovića da se trgnu i uhvate rezultatski priključak u samom finišu meča, ali su sa još par neshvatljivih grešaka propustile priliku da utakmicu uvedu u neizvesnu završnicu.\n„Žućkove naslednice“ je do trijumfa u „SBB Jezeru“ predvodila nezaustavljiva Marija Stojiljković, koja je meč okončala sa 21 postiguntim poenom i sa 8 uhvaćenih lopti. Značajnu podršku povratnica u redove nekadašnjeg prvaka države imala je u iskusnoj Hristini Marjanović, koja je ostvarila učinak od 17 poena, 9 skokova i 7 asistencija, odnosno Jovani Jeremić sa 14 postignutih poena.\nMilica Inđić bila je ubedljivo najefikasnija u kragujevačkom timu sa 21 poenom, dok je Minela Mehović ubacila 14.\nIako su nakon ovog poraza pale na osmo mesto prvenstvene tabele, košarkašice Radničkog i dalje drže priključak sa ekipama iz gornjeg doma.\nOno što sada očekuje Kragujevčanke, to je serija od tri uzastopna gostovanja, koju započinju narednog vikenda utakmicom sa vicešampionom Srbije, ekipom beogradskog Art basketa.\nMILOVANOVIĆ: GREŠKE ODVELE U PORAZ\nMogao je trener Radničkog Nenad Milovanović da bude zadovoljan voljnim momentom svoje ekipe na današnjoj utakmici, ali ne i „praznim“ minutima, kojih je, kada se sve sabere, bilo i previše.\n– Baš kao i na utakmici protiv Partizana prošlog vikenda, mi smo i ovoga puta imali jedan period totalne konfuzije u našoj igri. Iako je borbenost i želja kod igračica večeras bila na sasvim zadovoljavajućem nivou, mi smo nekim neshvatljivim greškama koje smo pravili u presudnim momentima utakmice maltene poklonili pobedu ekipi Koraća, koja je u ovaj meč ušla sa novim trenerom i povratnicom Marijom Stojiljković. Očigledno je da nas je dosta poljuljala povreda naše najbolje igračice Animam, ali nemamo nameru da očajavamo, nastavićemo da se borimo i verujemo u bolje rezultate u nastavku sezone – ne napušta optimizam Milovanovića.\nRadnički sada očekuje niz od tri uzastopne utakmice na strani, među kojima su i dueli sa aktulenim šampionom Srbije Crvenom zvezdom i vicešampionom države Art basketom.\n– Mislim da imamo solidne šanse da se suprotstavimo Art basketu, iako se radi o jednoj izuzetno kvalitetnoj ekipi koja je sastavljena od mladih reprezentativki naše zemlje. Što se tiče duela sa Crvenom zvezdom, za nas je pre svega velika čast što ćemo imati priliku da igramo protiv jedne od najboljih ekipa u državi, koja ove sezone predstavlja Srbiju u Evrokupu. Na nama je da pružimo svoj maksimum u toj utakmici, pa ćemo videti za koliko će to biti dovoljno – dodao je strateg kragujevačkog tima.\nPrevious Protiv Koraća za povratak samopouzdanja (nedelja, 17.30 h)\nNext Planinski izazov za Šumadince


ODRŽANO TAKMIČENJE UČENIKA OSNOVNIH ŠKOLA U ZEMUNU ”ŠTA ZNAŠ O SAOBRAĆAJU”\nPod pokroviteljstvom Gradske opštine Zemun – Saveta za bezbednost saobraćaja na putevima, a u organizaciji Aktiva nastavnika TIO Zemuna i Auto-moto kluba ”Jedinstvo”, 9. aprila, u Osnovnoj školi ”Svetozar Miletić”održano je takmičenje učenika osnovnih škola ”Šta znaš o saobraćaju”.\nPosle urađenih testova održano je i ”Prvenstvo Zemuna u sporoj vožnji na biciklu 2022”. Đaci iz 14 osnovnih škola pokazali su zavidno znanje iz poznavanja saobraćajnih pravila i spretnost u vožnji bicikla na poligonu. Pobednicima koji su se takmičili po grupama zaslužene medalje i diplome uručio je zamenik predsednika Skupštine Gradske opštine Zemun i predsednik Saveta za bezbednost saobraćaja na putevima Gradske opštine Zemun Sava Mišković.\n”Deca iz godine u godine pokazuju zavidno znanje i visok nivo svesti o bezbednom ponašanju u saobraćaju, što je dokaz da kontinuiran rad i posvećenost donose rezultate. Pored svih drugih programa koje realizujemo u oblasti saobraćajne edukacije, ova opštinska smotra ima posebno mesto u godišnjem kalendaru, ne samo zato što je najmasovnija, već i zato što je jedna divna prilika za druženje i međugeneracijsku saradnju”, rekao je Mišković, uz napomenu da će Savet za bezbednost saobraćaja edukacijom i promotivnim kampanjama nastaviti da utiče na podizanje nivoa bezbednosti svih učesnika u saobraćaju.\nU generalnom plasmanu najbolje rezultate i pehare zaslužile su ekipe osnovnih škola ”Sonja Marinković”, ”Svetozar Miletić” i ”Ilija Birčanin”.\n”Šta znaš o saobraćaju” održava se kao zvanično takmičenje Ministarstva prosvete, nauke i tehnološkog razvoja, uz podršku Auto-moto saveza Srbije (AMSS), Društva nastavnika tehničkog obrazovanja Srbije i Ministarstva prosvete nauke i tehnološkog razvoja, Ministarstva unutrašnjih poslova, škola i sponzora.


Tag / Terapija / Vesti online\nKlinički centar Srbije, prvi u regionu, počinje sa primenom ozon terapije u lečenju diskus hernije i lumbalnog bola.\nKravlja terapija za smirenje\nRadnici jedne farme u američkoj državi Njujork uveli su program terapije maženja krava koja pomaže ljudima da se osećaju bolje i smirenije.\nBolest te mori, jedva smogneš snage da se obučeš i odeš kod lekara, a tamo te sačeka puna čekaonica nervoznih pacijenata. Poznato je da u muci ljudi ne razmišljaju mnogo o pravilima lepog...\nIskoristite seks kao terapiju i lek u ovih pet situacija\nBaš kao u pesmi "Sexual healing", ovo je pet situacija kada strast rešava stvar.\nDanak promaji i sedenju: Ukočeni i nemoćni\nPromaja ubija - ovom parolom se vode ljudi na Balkanu. Većina sveta ne veruje u postojanje ove opasne boljke, ali žitelji ovog podneblja plaše je se kao đavo krsta. Vreba između otvorenih...\nAmerička foka: Završite tuširanje hladnom vodom ili...\nDo nedavno je bilo uvaženo mišljenje da je testosteron svojevrsno "gorivo" za napredovanje raka prostate i cilj skoro svih terapija bio je da se smanji nivo tog hormona u organizmu pacijenta, ali...\nSeverini zakazana hitna operacija\nIako se nadala da će zdravstveni problem rešiti odgovarajućom terapijom, Severina Kojić ipak mora na operaciju.


Zoundark | SUPERSTE\nZoundark predstavlja prvu audio igru posvećenu problemima slepih koju osobe sa oštećenim vidom i ljudi koji igraju igre na dnevnoj bazi mogu igrati ravnopravno. Zoundark predstavlja simulaciju iskustva i izazova slepog čoveka koji se kreće kroz virtuelni prostor uz pomoć čula sluha, stvorenu na bazi napredne tehnologije za simulaciju zvuka u 3D prostoru koja stvara jedinstveni doživljaj igračima.\nZoundark predstavlja prvi korak ka rešenju problema koji je doveo do nedostatka interaktivnih zabavnih sadržaja za osobe sa oštećenim vidom, koji ne mogu igrati najpopularnije svetske igre i zabavljaju se sa porodicom i prijateljima, pa ni da se tim putem socijalizuju. Kako igra stavlja igrače u poziciju slepog naučnika, oni su u prilici da iskuse kako je to biti osoba sa oštećenim vidom i prođu kroz mnoge izazove I prepreke koje ovi ljudi doživljavaju svakodnevno, čime se ljudi edukuju i razbijaju predrasude prema slepim i slabovidim osobama koje vladaju u zajednici.\nNaš projekat je stvoren da promoviše inkluziju I jednakost I da ohrabri ljude da sami utiču na menjanje slike u društvu. Potpuno\nsmo svesni činjenice da naš projekat neće rešiti svaki problem u zajednici, ali ukoliko imamo šansu da sami pozitivno utičemo na\ndruštvo ne vidim razlog zašto je ne bismo iskoristili. Obilazeći svet ustavnovili smo da ovaj problem nije na lokalnom, već i na globalnom nivou i da je posebno izražen u zemljama u razvoju. Na svetu je čak 300 miliona osoba sa oštećenim vidom, a ukoliko nešto ne preduzemo na vreme, digitalizacija će samo produbiti sve stereotipe i predrasude na globalnom nivou. U Srbiji smo imali prilike da već ostvarimo malu pobedu pre završetka razvoja igre i smatramo da uz podršku ljudi možemo da ostvarimo znatno veće i značajnije pobede u korist celog društva.\nZato što smo verovali u sebe, uspeli smo da potvrdimo naše predpostavke u vezi osoba sa oštećenim vidom uprkos tome što ljudi u početku nisu verovali u nas. To je dovelo do toga da omogućimo da osobe sa oštećenim vidom igraju igru ravnopravno sa osobama koje dobro vide u realnom vremenu. Vera u naše sposobnosti i pozitivne vrednosti naše misije nas je dovelo do prvih sajmova izvan granica zemlje i do pobede na SIA programu, i zato verujemo da ostavimo pozitivan trag na globalnu zajednicu i utičemo da ovaj svet bude bolje i inkluzivnije mesto za život :)\n954 + 232 + 12 =


Uspješan početak sezone na Panonici: Do danas kompleks posjetilo 160.000 ljudi! – TuzlaInfo.ba\nUspješan početak sezone na Panonici: Do danas kompleks posjetilo 160.000 ljudi!\n21/07/2015 | 12:25\nNa 16. sjednici kolegija gradonačelnika Tuzle, održanoj danas, menadžment JKP Panonnica Tuzla prezentirao je Informaciju o početku Turističke sezone u kompleksu Panonskih jezera.\nMaid Porobić, direktor kompleksa JKP Panonnica Tuzla, navodi da je od početka sezone u 2015. godini, do danas u 09,00 sati, zabilježeno ukupno 160.062 posjetioca od čega je 50% posjetilaca koji dolaze iz drugih gradova, a od kojih je 20% stranih državljana.\n„Kompleks Panonskih jezera uvijek nudi čistu i ljekovitu vodu u jezerima, raznovrsne sadržaje sa svojim karakteristikama uz prateće ugostiteljske objekte i dobru zabavu posjetiocima. Realizacija ovogodišnjih planova je dostigla 37,5% što znači da je potrebno još mjesec dana ovakvog rada za uspješnu sezonu. U augustu se očekuje povećan broj gostiju iz država regiona i Europe, na što će uticati i povećan broj linija u zračnom saobraćaju ostvarenih putem tuzlanskog aerodroma“ – navodi Maid Porobić.\nGradonačelnik Jasmin Imamović čestitao je svim radnicima JKP Pannonica, ističući da u BiH ne postoji takav ljetni turistički magnet koji može u ovako kratkom vremenu primiti 160 hiljada posjetilaca.\n„Želim uputiti čestitke direktoru Maidu Porobiću i predsjedniku Nadzornog odbora Latifu Ahmediću i svim radnicima Pannonice, za dosadašnje rezultate, jer samo u nedelju ovaj turistički magnet posjetilo je 15.500 posjetilaca, a u ponedeljak više od 10 hiljada posjetilaca. Za potrebe rada ovog turističkog kompleksa angažovano je 156 osoba, koji su na temperaturama od skoro 40 stepeni u stanju dočekati 15,5 hiljada posjetilaca u jednome danu, da je pri tome voda uvijek na bakteriološkom nivou pitke vode a stanje na mokrim čvorovima uvijek uredno. Riječ je o plaži sa najvećim brojem obučenih spasilaca koji se brinu za sigurnost posjetilaca i ovih dana su spasili tri čovjeka od utapanja i jedinoj plaži u regiji koja ima i liječničku ambulantu i vozilo Hitne pomoći, a sticajem okolnosti ovo je i jedina plaža tako blizu reginalnog kliničkog centra“- izjavio je gradonačelnik Imamović.


Članovi Kolegija Doma naroda i Predstavničkog doma PSBiH dr. Dragan Čović i dr. Denis Zvizdić razgovarali sa predstavnicima Udruženja poslodavaca Federacije BiH\nČlanovi Kolegija Doma naroda i Predstavničkog doma Parlamentarne skupštine Bosne i Hercegovine (PSBiH) dr. Dragan Čović i dr. Denis Zvizdić sastali su se danas sa predstavnicima Udruženja poslodavaca Federacije BiH.\nNa sastanku kojem je u svojstvu predstavnika Saveza za bolju budućnost (SBB) kao dijela parlamentarne većine u Federaciji BiH prisustvovao i Fahrudin Radončić, predstavnici Udruženja poslodavaca prezentirali su prijedlog kratkoročnih i dugoročnih mjera kojima bi trebalo hitno reagirati na poremećaje izazvane pandemijom korona virusa te ubrzati donošenje reformskih zakona sa ciljem zadržavanja radnih mjesta, poboljšanja poslovnog ambijenta i rasterećenja privrede.\nNa sastanklu se moglo čuti i da situacija izazvana virusom COVID-19 nije negativna u svim segmentima i da postoji niz firmi koje su uspješno prilagodile svoje poslovanje novonastalim okolnostima. To je, kako je rečeno, dokaz da ima prostora za kvalitetan odgovor na poremećaje ali i članovi Kolegija i predstavnici poslodavaca Federacije BiH, istaknuto je danas, saglasni su u ocjeni da se vrijeme za reakciju i intervencije mjeri sedmicama a ne više mjesecima.\nU tom smislu, gospoda Zvizdić i Čović koji su ujedno i predstavnici stranaka pozicije u Federaciji BiH najavili su dodatni napor kako bi se u narednih 10 do 15 dana održali operativni sastanci poslodavaca sa predstavnicima Vlade i Parlamenta Federacije s ciljem hitnog usvajanja zakona i operativnih mjera za ne samo trenutno spašavanje ekonomije koja je ugrožena te očuvanje radnih mjesta, nego i za otvaranje razvojnih perspektiva kako za privredu tako i za društvo u cjelini. (kraj)


SVE VIŠE LIČI NA SMIŠLJENU PODVALU: Britanija ne može da izađe iz EU bez odluke parlamenta | WebTribune\nHome U FOKUSU SVE VIŠE LIČI NA SMIŠLJENU PODVALU: Britanija ne može da izađe iz EU bez odluke parlamenta\nPosted date: новембар 03, 2016 In: U FOKUSU\n“Sud nije prihvatio argumente Vlade”, rekao je sudija. Odluka suda će verovatno usporiti proces izlaska Velike Britanije iz EU.\nOvo je veliki udarac za premijerku Terezu Mej koja je insistirala da sama vlada može da pokrene proces.\nProšlog meseca Višem sudu žalbu su uložili aktivisti koji tvrde da premijerka Tereza Mej i njeni ministri nemaju ovlašćenja da pokrenu primenu člana 50 Lisabonskog sporazuma EU, koji omogućava državi članici da napusti Uniju, bez eksplicitne podrške nacionalnog parlamenta.\nBritanska vlada je razočarana današnjom odlukom Višeg suda kojom se nalaže da parlament, a ne vlada pokrene proces izlaska Britanije iz Evropske unije i uložiće žalbu.\n“Đalićemo se na presudu”, saopštila je premijerka.\nKako se dodaje u saopštenju iz kabineta premijerke, Britanija je glasala za izlazak iz EU na referendumu koji je odobrio parlament, prenosi AFP.\n“Vlada je razočarana odlukom suda. Zemlja je glasala za izlazak iz EU na referendumu koji je odobren u parlamentu. Vlada je odlučna da poštuje rezultat referenduma”, rekao je britanski državni sekretar za spoljnu trgovinu Lijam Foks u parlamentu.\nPrema njegovim rečima, odluka suda predstavlja važno i kompleksno pitanje zakona.\n“Ispravno je da razmotrimo pažljivo to pitanje pre nego što odlučimo kako da postupamo”, rekao je Foks, prenosi Rojters.\nPredsednik Evropske komisije Žan Klod Junker razgovaraće u petak telefonom sa premijerkom Velike Britanije Terezom Mej o njenom zahtevu da vlada odlučuje o izlasku te zemlje iz Evropske unije, rekao je portparol EK nakon odluke suda.\nBREGZIT Tvorac Člana 50: Britanija još može da se predomisli\nVelika Britanija bi mogla da se predomisli i odustane od napuštanja Evropske unije i pošto zvanično pokrene razgovore sa EU o Bregzitu aktiviranjem Člana 50, izjavio je danas Džon Ker, čovek koji je formulisao ovaj član Lisabonskog sporazuma.\nPremijerka Tereza Mej najavila je da će aktivirati Član 50 do kraja marta kada bi trebalo da počnu dvogodišnji pregovori o izlasku iz EU.\n“Možete da se predomislite, dok proces traje”, rekao je ovaj bivši britanski ambasador pri EU za BBC, prenosi Rojters.\nU tom periodu, kako je objasnio, ako neka zemlja stvarno odluči da ne želi da napusti EU, svi bi bili ljuti zbog gubljenja vremena.\n“Oni mogu da pokušaju da povećaju političku cenu, ali pravno gledano, ne mogu da insitiraju na vašem odlasku”, rekao je Ker.\nDržavni tužilac Džeremi Rajt rekao je nedavno da je obaveštavanje Brisela o aktiviranju Člana 50 – koje bi verovatno trebalo da uradi Tereza Mej – neopozivo.\nSLUŽBE ZAKAZALE: Tоmislаv Nikоlić trаži smеnu šеfоvа BIA i VBA


Da li zaista treba da prevalimo tih 10.000 koraka dnevno - Report.rs\nDa li zaista treba da prevalimo tih 10.000 koraka dnevno\nBy redakcija 01/07/2022 Najnovije, Zdravlje\nKada je u pitanju kondicija i zdravlje stalno se preporučuje kako moramo dnevno da pređemo 10.000 koraka. Ovo je mnogima nedostižan i frustrirajući cilj, naročito kada smo okupirani poslom i drugim obavezama. Svi znamo šta se preporučuje, ali ne znamo kako se zapravo došlo do tog broja od 10.000 koraka.\nDakle, da bi neko postigao cilj od 10.000 koraka, trebalo bi da hoda između četiri i pet milja dnevno, za šta je potrebno odvojiti oko dva sata.\nUkoliko je izvodljivo, pokušajte da idete na posao peške ili nađite neki program na internetu pa vežbajte u kući.\nOdlazak sa prijateljima u šetnju, umesto sedenja u kafiću, takođe može biti od koristi.\n10.000 koraka 2.000 koraka aktivnost cilj Dijabetes dnevno dva sata fakultet fizičke aktivnosti fraze Jamaši klok korist populacija šetnja udaljenost Univerzitet Harvard žena\nMoskva osudila odluku Kosova da proglasi ruskog diplomatu nepoželjnim


U toku izmene nekoliko finansijskih zakona\nMinistar finansija Siniša Mali izjavio je da Srbija priprema izmene nekoliko finansijskih zakona.\nKako je rekao, u oktobru će usvojiti Predlog zakona o naknadama kojim će neke od naknada biti ukinute.\n"To će doprineti boljem poslovnom okruženju", rekao je Mali u razgovoru sa članovima Američke privredne komore u Srbiji (AmCham).\nPrivrednicima, kako je dodao, problem nije visina naknada, već njihova predvidivost, kao i to što neke lokalne samouprave samoinicijativno uvode nove parafiskalne namete.\n"Imamo teške razgovore o naknadama, pre svega sa Ministarstvom energetike koje neće da se odrekne nekih naknada, kao i sa Ministarstvom za zaštitu životne sredine koje propisuje 15 naknada koje su praktično iste", rekao je Mali.\nMinistar je najavio smanjenje poreskih opterećenja na zarade a moguće je da će biti ukinut i doprinos za nezaposlenost od 0,75 odsto. Ministar je potvrdio i da će biti menjan Zakon o javnim nabavkama, a najvažnije promene se odnose na transparentnost u postupcima nabavki.\nObjašnjavajući izmene nekoliko finansijskih zakona koje su u pripremi Mali je rekao da će novina u Zakonu o porezu na dobit biti ubrzanje stope amortizacije na tehnologiju.\n"Time će biti umanjena dobit firmi ali će privrednici imati prostor da ulažu u novu opremu", kazao je on.\nMali je rekao i da će povećanje plata u javnom sektoru i penzija, koje će uslediti uskoro, doprineti rastu potrošnje a time i rastu bruto domaćeg proizvoda (BDP) jer je cilj i prioritet Vlade očuvanje pa čak i ubrzanje stope rasta koji je za šest meseci ove godine bio 4,9 osto.\n"Rast BDP-a u ovoj godini će biti najmanje 4,2 odsto", kazao je Mali i istakao da su rekordne i strane direktne investicije koje su za šest meseci ove godine iznosile 1,4 milijarde evra, što je 16 odsto više nego u istom periodu prošle godine.\n"Već pet godina tražimo reformu parafiskalnih nameta, koju su prethodna tri ministra finansija započinjala ili nastavljala, i nadamo se da će napokon biti završena", rekla je Pavlović.\nNajveća zamerka Poreskoj upravi je, prema njenim rečima, što neujednačeno postupa i timači propise i što se ne poštuju rokovi za povraćaj PDV-a.\nAmerička privredna komora predstavlja 200 američkih, međunarodnih i domaćih kompanija koje u Srbiji zapošljavaju 100.000 ljudi i investirale su 14 milijardi evra.


Obećali svima po 50.000 evra za ovce i koze, pa se ne javljaju | Autonomija\nDruštvo srpsko-arapskog prijateljstva raspisalo je konkurs i obećalo svima po 50.000 evra za ovce i koze, ali se sada ne javljaju, piše Agrosmart\nKada neka ozbiljna institucija raspiše konkurs, onda se znaju jasna pravila, rokovi i procedure, a nije joj problem i da odgovori na sve nedoumice. Međutim, kada se toga late oni koji nisu kadri, a pritom obećaju mnogo, obično ne ide sve glatko. Baš tako poljoprivrednici koji su prošli na konkursu za kredite za nabavku osnovnog stada ovaca i koza, a nisu još uvek potpisali ugovore, najčešće bezuspešno pokušavaju da dođu do informacija u Društvu srpsko-arapskog prijateljstva (DSAP), koje je poziv raspisalo. Suština tog konkursa bila je u tome da ovo udruženje kroz zajam pomogne srpskim stočarima da nabave osnovna stada, a oni će kredit vraćati u jaganjcima i jarićima koji će potom biti prodavani na arapskom tržištu.\nDSAP, udruženje osnovano u julu 2015. godine, objavilo je krajem prošle godine vest da raspisuje konkurs za dodelu zajmova za nabavku ovaca i koza od čak 50.000 evra po poljoprivrednom gazdinstvu, te da onima koji prođu kasnije garantuje siguran otkup i plasman jarića i jagnjića u zemlje severne Afrike. Kako je interesovanje stočara bilo veliko, konkus je produžen, a potom, 11. januara 2016. raspisan i novi, koji traje do 25. januara: http://dsap-fond.comp.rs/files/2015/11/KONKURS-ovcarstvo_kozarstvo-2016.pdf.\nI ovog puta za kandidate jedan od uslova bio je uplata takse za učešće na konkursu na žiro račun DSAP-a, i to 15.000 dinara za registrovana gazdinstva i 25.000 dinara za pravna lica. Drugi konkurs je objavljen i pre nego što su potpisani ugovori sa poljoprivrednicima koji su zadovoljili uslove i prošli na prvom, na kojem je, prema podacima sa sajta DSAP-a (http://dsap-fond.comp.rs/konkurs/) učestvovalo 127 poljoprivrednih domaćinstava, što znači da je na žiro račun ovog udruženja samo nakon prvog poziva leglo 1,9 milion dinara, s obzirom na to da je odobren 101 zahtev. Kako se navodi na sajtu, 17 poljoprivrednih domaćinstava odbijeno je zbog nepotpune dokumentacije i njima je DSAP trebalo da vrati pare do 29. decembra prošle godine.\nNaši sagovornici, neki od poljoprivrednika koji su prošli na prvom konkursu, takođe nemaju uspeha u tim pozivima.\n-Kolega je nakon višednevnog telefoniranja uspeo da razgovara s njima, ja nisam. Ako ne bude ništa od obećanja koja smo dobili, neće biti prvi put da, kao poljoprivrednici, budemo izigrani – prokomentarisao je u razgovoru za „Agrosmart“ stočar sa severa Bačke, jedan od 101 poljoprivrednika koji su prošli na konkursu Društva srpsko – arapskog prijateljstva za dodelu beskamatnih kredita za nabavku osnovnog stada koza i ovaca. -Ugovor, međutim, još nismo potpisali. Mada je krajnji rok za potpisivanje 5. februar, još nisam dobio nikakvo obaveštenje o tome kojoj grupi pripadam i kada sam na redu. Neki od nas koji smo prošli na konkursu već razmišljaju o tome gde da nabave stada, neki planiraju da idu u Francusku, što je dodatni trošak, a dok ne potpišemo ugovor sve je neizvesno. Videćemo šta će od svega toga ispasti. Nadamo se da će biti sve u redu jer su o tom konkursu javno govorili i ljudi koji rade za Vladu Srbije.\nI drugi naši sagovornici, poljoprivrednici koji su ispunili uslove konkursa, imali su isto iskustvo.\n-Zvala sam nekoliko dana i uspela sam da ih dobijem krajem prošle nedelje, međutim nisam saznala ništa novo. Rečeno mi je da će ugovori sigurno biti potpisani ali da nema potrebe da mi dolazimo u Beograd već će predstavnici tog udruženja doći da obiđu naše imanje i procene stanje. Kada će to biti, nisu precizirali – rekla nam je sagovornica, takođe iz Vojvodine, a isto to ponovio je i farmer iz istočne Srbije.\nPomenimo, u oba konkursa navedeno je da je najmanji iznos kredita koji se dodeljuje za kupovinu priplodnih ovaca i koza 10.000 evra, a najveći 50.000 evra. To znači da je u prvom krugu ova srpsko-arapska organizacija dužna da obezbedi fond od najmanje milion evra.\nElem, reklo bi se prema dosadašnjem toku događaja, od prvog poziva do danas, par dana pred kraj drugog konkursa, da ipak tu nešto škripi. Podsetimo, sva poljoprivredna gazdinstva kojima bude odobren kredit za kupovinu priplodnih ovaca i koza u obavezi su da dostave garanciju o kupovini grla, otkup počinje 2017. godine, a ugovorna otkupna obaveza je deset godina. Rečeno je da će se isplaćivati tržišna cenu otkupa po kilogramu žive vage i to ne niža od 300 dinara. Kako će stajati domaća valuta na finansijskom tržištu i koliko će za nekoliko godina vredeti tih 300 dinara – samo je jedno od pitanja koja lebde iznad ove maglovite priče.


Nastup egipatskog umetnika Mohameda Šamsa 20. decembra u zaječarskom pozorištu | TIMOK PRESS\nNaslovna Kultura Nastup egipatskog umetnika Mohameda Šamsa 20. decembra u zaječarskom pozorištu\nEgipatski pijanista koji živi i radi u Njujorku, Mohamed Šams održaće koncert u zaječarskom pozorištu u ponedeljak, 20. decembra.\nŠams će imati širok repertoar od Baha, Betovena, preko romantičara do egipatskih kompozitora, a nastupiće i u klavirskom duu sa pijanistkinjom Jovankom Višekrunom Janković.\nNastup Mohameda Šamsa u Zaječaru deo je mini turneje po Srbiji čiji su organizatori „Artlink“ i Ambasada Egipta u Srbiji.\nKako je najavljeno, koncertu će prisustvovati i egipatski ambasador u Srbiji, njegova ekselencija Amr Alguvejli.\nPosetioci su u obavezi da poštuju distancu i nose maske tokom trajanja koncerta.\nPočetak koncerta je u 18,00 časova a cena ulaznice je 100 dinara.\nAmbasada Egipta u Srbiji\nPrethodni tekstVeb platforma „Visit East Serbia” ušla u najuži izbor za Turistički cvet\nSledeći tekstFolklorni ansambal „Zo-Ra“ održao godišnji koncert u zaječarskom pozorištu\n„Ljubavi neka bude volja tvoja“ muzičko poetsko veče u zaječarskom pozorištu


Dvojno Knjigovodstvo (Napredni Kurs) – IQ Education Center\nKurs je namenjen vlasnicima privrednih društava kao i polaznicima koji žele profesionalno da se bave poslovima u knjigovodstvu. Kurs je kreiran tako da omogućava polaznicima sticanje znanja za samostalno vođenje poslovnih knjiga po principu dvojnog knjigovodstva,uz primenu kontnog plana i kontnog okvira, MRS i MSFI. Polaznici se obučavaju za knjiženje svih poslovnih promena u robnom i finansijskom knjigovodstvu. Kursom su obuhvaćene poslovne promene u klasama od 0 do 8, kao i izrada osnovnih finansijskih izveštaja: Bilans stanja, Bilans uspeha i Statistički aneks.\nKurs je koncipiran tako da se polaznici osposobljavaju za vođenje poslovnih knjiga za mikro, mala i srednja pravna lica koja se bave trgovinskom, gradjevinskom, uslužnom delatnošću, koja imaju uvoz i izvoz, koja zapošljavaju radnike po raznim osnovama (Ugovorom o radu, Ugovorom o privremenim i povremenim poslovoima, Ugovorom o delu….), koja su u sistemu PDV-a, koja imaju stalnu imovinu….Tokom kursa polaznici se obučavaju uz primenu najnovije zakonske regulative.\nNakon završenog kursa, polaznicima se organizuje ispit, minimalan broj bodova je 60, maksimalan 100. Ukoliko polaznici uspešno polože kurs dobijaju sertifikat.\nPo završenom kursu, polaznici su osposobljeni za samostalno vođenje poslovnih knjiga po principu dvojnog knjigovodstva. Svaki polaznik ima pravo na mentorstvo organizatora kursa u trajanju od godinu dana po završenom kursu.\nPrvi deo kursa obuhvata upoznavanje sa zakonskom regulativom koja uređuje ovu oblast i u okviru ovog dela polaznici se upoznaju sa: Zakonom o privrednim društvima, Zakonom o računovodstvu, Zakonom o reviziji, Zakonom o PDV-u, Zakonom o radu i Zakonom o porezu na dobit pravnih lica.\nDrugi deo kursa je knjiženje poslovnih promena po principu dvojnog knjigovodstva uz primenu kontnog plana i kontnog okvira za kalse od 0 do 8, MRS i MSFI, izrada završnog računa i popunjavanje poreskih bilansa.Drugi deo kursa obuhvata stvarne poslovne situacije sa kojima se prosečni knjigovodja susreće tokom svog rada kao. Ovaj deo programa se prilagođava i potrebama polaznika, pa je moguće pored već definisanog programa kursa dodati i određene specifičnosti na zahtev polaznika.\nTreći deo kursa je rad na knjigovodstvenom programu AKSIOM i praktična primena svega naučenog uz realnu računovodstvenu dokumentaciju.


18.12.2021 u 16:20\nNe širite više NATO\nPostoji obostrana dobra volja za novi razgovor između ruskog i američkog predsednika Vladimira Putina i Džozefa Bajdena. On bi trebalo da bude organizovan do kraja ove godine, ali još ništa nije čvrsto dogovoreno. Rusija je preduzela inicijativu i poslala dva predloga za postizanje bezbednosnih garancija, a zamenik ministra spoljnih poslova Sergej Rjabkov spreman je da pregovore započne već danas, recimo u Ženevi. U sredu su u Moskvi pomoćniku američkog državnog sekretara Karen Donfrid predata dva nacrta, koje je portparol Kremlja Dmitrij Peskov nazvao predlozima sporazuma i ugovora. Rusija je u petak saopštila da želi pravno obavezujuću garanciju da će NATO odustati od bilo kakve vojne aktivnosti u istočnoj Evropi i Ukrajini i to su ključni zahtevi ruskog predloga za snižavanje\n17.12.2021 u 14:00\nNemci tvrde da odluka o odlaganju dozvole za gasovod nije politička\nBERLIN – Portparol nemačke vlade Štefen Hebeštrajt izjavio je danas da odluka o odlaganju dozvole za gasovod Severni tok 2 nije politički vođena. On je rekao da su odluku o tome da se ne odobri puštanje gasovoda u rad doneli nadležni organi, prenosi Rojters. Nemački energetski regulator, Bundesnecagentura, u novembru je obustavio proces sertifikacije tog gasovoda, navodeći da konzorcijum, s kompanijom Severni tok 2 AG sa sedištem u Švajcarskoj, mora prethodno da osnuje nemačku podružnicu kako bi bio u skladu sa evropskim energetskim propisima. Ovo telo je u četvrtak saopštilo da ne očekuje da će odluka o tome da li da dozvoli pokretanje gasovoda biti doneta u prvoj polovini sledeće godine, javlja Tanjug. Rojters prenosi da je i portparol nemačkog Ministarstva ekonomije izjavio\n17.12.2021 u 13:12\nRuski Kamazis angažovaće zatvorenike zbog deficita radnika\nMOSKVA – Najveći ruski proizvođač kamiona Kamazis razmatra da radno angažuje zatvorenike u svojim fabrikama kako bi nadoknadio deficit radne snage, izjavio je danas generalni direktor te kompanije Sergej Kogogin. Kompanija je, kako je naveo direktor, suočena sa nedostatkom 4.000 radnika u proizvodnim pogonima u industrijskom gradu Naberežni Čelni. „Procenjujemo kako da sprovedemo program (o radu) koji je razvio Federalni kazneno-popravni zavod”, rekao je Kogogin. Kamazis u tom gradu, udaljenom više od 900 kilometara istočno od Moskve, ima 24.000 zaposlenih. Kompanija, u kojoj državni konglomerat Rostek ima vlasnički udeo od 47 odsto, a Dajmler 15 posto, već je dovela radnike migrante iz Uzbekistana i sada razmatra da potraži radnike u ruskim zatvorima. Mere ograničenja\n16.12.2021 u 20:54\nEP u rezoluciji o Ukrajini traži stroge sankcije za Moskvu\nSTRAZBUR - Poslanici Evropskog parlamenta pozvali su danas na novi paket sankcija Moskvi kao odgovor na gomilanje ruskih vojnika uz granicu s Ukrajinom. U pozadini rastućih tenzija oko Ukrajine, poslanici Evropskog parlamenta poručili su da svaka moguća agresija Rusija na tu zemlju mora da ima kao odgovor visoku ekonomsku i političku cenu za Moskvu. U rezoluciji usvojenoj danas sa 548 glasova za, 69 protiv i 54 uzdržana, parlament osuđuje sadašnje veliko gomilanje ruske vojske na ukrajinskoj granici. Poslanici Evropskog parlamenta zahtevaju da vlada u Moskvi odmah povuče svoje snage i prestane da preti susednoj zemlji. EP se zalaže za novi paket sankcija koji bi trebao da se odnosi na ruske vojne zvaničnike i osobe bliske predsedniku Vladimiru Putinu, a pozivaju na zamrzavanje\n16.12.2021 u 17:45\nPredstavljen ruski „nevidljivi” dron „ohotnjik”\nRuska odbrambena industrija predstavila je u pogonu zavoda „Čkalov” u Novosibirsku novu verziju mlaznog borbeno-izviđačkog drona velikog dometa „ohotnjik”. Kako javljaju ruski mediji, za razliku od prethodne verzije, reč je o bespilotnoj letelici smanjene radarske uočljivosti. Spolja gledano, najvidljivija razlika je u mlaznicama, izduvnom sistemu kroz koji izlaze vreli gasovi posle sagorevanja u motoru, a koje su ravne, za razliku od uobičajenih okruglih. Uz kompozitne materijale od kojih je izrađeno telo drona, to ovom vazduhoplovu daje „stelt” karakteristike, odnosno mogućnost da bude skoro nevidljiv za radare. „Ohotnjik” je letelica tipa „krilo”, nema klasični trup i rep, što je konstruktorsko rešenje slično američkom strateškom „stelt” bombarderu B-2. Reč je o najmodernijem,\n16.12.2021 u 11:15\nRusija kaznila „Tviter” sa gotovo 140.000 dolara\nMOSKVA - Rusija je kaznila američku kompaniju „Tviter” sa 10 miliona rubalja (136.173 dolara), jer nije izbrisala sadržaj koji ruska vlada smatra nezakonitim, saopštio je moskovski sud. Rusija je od marta usporila brzinu „Tvitera” kao kaznenu meru za postove koji sadrže dečiju pornografiju, informacije o zlostavljanju ili pozive maloletnicima da izvrše samoubistvo, saopštio je ruski regulator za komunikacije Roskomnadzor. Kompanija „Tviter”, međutim, negira da je dozvolila da se njena platforma koristi za promovisanje nezakonitog ponašanja.\n15.12.2021 u 22:10\nZabrinjava nas loša situacija na Balkanu\nRusija je veoma zabrinuta zbog situacije na Kosovu i Metohiji poslednjih meseci jer postoji negativan razvoj događaja, zbog čega međunarodno prisustvo na KiM mora da postane aktivnije i da radi na osnovu dokumenata i načela usvojenih u Ujedinjenim nacijama. Osim zbog Kosova, situacija na Balkanu sada loše izgleda i izaziva više zabrinutosti u Rusiji i zbog problema u Bosni i Hercegovini. „Takve napetosti, takvih tenzija, takvog odbacivanja svih dogovora i načela saradnje, nismo primetili nikada, ako gledamo od 1996. godine”, rekao je juče Aleksandar Bocan-Harčenko, ambasador Rusije u Srbiji, govoreći na temu „Rusko-srpsko strateško partnerstvo i situacija na Balkanu”, u okviru „Ambasadorskog foruma” Instituta za međunarodnu politiku i privredu (IMPP). Ruski ambasador je tokom\n15.12.2021 u 19:49\nBRISEL - Francuski predsednik Emanuel Makron, nemački kancelar Olaf Šolc i ukrajinski predsednik Volodimir Zelenski sastali su se danas na marginama samita EU u Briselu kako bi pronašli načine za ponovno pokretanje pregovora u „normandijskom formatu” koji uključuje i Rusiju, saopšteno je iz Jelisejske palate, preneo je Tanjug. Tri lidera su ponovo potvrdila svoju posvećenost ovom formatu pregovora kako bi se pronašlo trajno rešenje za sukob i očuvanje suvereniteta i teritorijalnog integriteta Ukrajine”, navodi se u saopštenju iz kabineta francuskog predsednika. Ukrajina je trenutno glavna tačka sukoba između Rusije i Zapada, a SAD tvrde da je više od 100.000 ruskih vojnika raspoređeno na ukrajinskim granicama, verovatno u pripremama za invaziju, što Moskva negira i tvrdi da su njene\n15.12.2021 u 17:53\nNemačka proterala dvojicu ruskih diplomata, ambasadora pozvala na razgovor zbog ubistva Čečena\nBERLIN – Nemačka je proterala dvojicu ruskih diplomata i pozvala moskovskog ambasadora na razgovore nakon što je sud zaključio da Rusija stoji iza ubistva jednog Čečena u Berlinu pre dve godine, rekla je danas nemačka ministarka spoljnih poslova Analena Berbok. Ona je istakla da ubistvo po nalogu države predstavlja „teško kršenje nemačkog zakonodavstva i suvereniteta Savezne Republike Nemačke”. Sud u Berlinu osudio je danas na doživotni zatvor ruskog državljana Vladimira Krasikova zbog ubistva Zelimhana Hangošvilia, gruzijskog državljanina čečenske nacionalnosti, 2019. godine. Sudije su navele da je ubistvo izvršeno po nalogu ruskih vlasti i označile ga kao „državni terorizam”. Regionalni sud u Berlinu naveo je u presudi da su ruske vlasti dale 56-godišnjem Vadimu Krasikovu lažni


Saša Magazinović: HDZ kreira problem, pa traži nešto zauzvrat da ga riješi - Narod.ba\nSaša Magazinović: HDZ kreira problem, pa traži nešto zauzvrat da ga riješi\nHrvatski narodni sabor pozivao je članove Vijeća ministara BiH da podrže Odluku o privremenom financiranju institucija BiH, koje će se naći na današnjoj sjednici Vijeća ministara. „Isto tako, pozivamo i predstavnike druga dva naroda da se u najkraćem roku pristupi formiranju novog Vijeća ministara koje bi konsolidiralo ključne segmente funkcioniranja državne razine vlasti. Upravo na […]\nHrvatski narodni sabor pozivao je članove Vijeća ministara BiH da podrže Odluku o privremenom financiranju institucija BiH, koje će se naći na današnjoj sjednici Vijeća ministara.\n„Isto tako, pozivamo i predstavnike druga dva naroda da se u najkraćem roku pristupi formiranju novog Vijeća ministara koje bi konsolidiralo ključne segmente funkcioniranja državne razine vlasti. Upravo na ovakvim primjerima pokazuje se briga za državu, njeno funkcioniranje i vladavinu prava i da takvim primjerom dokažu da Bosna i Hercegovina neće i ne smije biti taoc bilo čijih političkih ucjena kao i obmanjivanja javnosti“, saopćeno je iz HNS-a.\nOdlučivanje o privremenom financiranju institucija BiH i međunarodnih obaveza zemlje za period juli-septembar odgođeno je 27. juna, a potom i 2. jula zbog neprisustva HDZ-ovog ministra finansija i trezora Vjekoslava Bevande, čije je Ministarstvo predlagač ove tačke, piše Novinska agencija Patria.\nSDP-ov zustupnik u Državnu parlamentu BiH Saša Magazinović na saopćenje HNS-a je odgovorio: „Kreiraš problem, riješiš ga i onda tražiš nešto zauzvrat. I tako godinama“.\nIz OHR-a su za Avaz izjavili da „nema opravdanja za blokiranje rada državnih institucija tako što će biti oduzeta potrebna finansijska sredstva“. Iz OHR-a su poručili da institucijama Bosne i Hercegovine mora biti omogućeno da normalno funkcioniraju i njihovo finansiranje se ne može koristiti kao sredstvo pritiska za donošenja drugih/nevezanih odluka.


Za postizanje dogovora između Beograda i Prištine ostalo je veoma malo vremena, na to je u Briselu podsetio i srpski premijer Ivica Dačić, s obzirom na činjenicu da se kompromis mora postići pre 16. aprila, kada Evropska komisija i visoka predstavnica EU podnose Savetu ministara EU izveštaj o napretku u dijalogu, što je presudno da Brisel donese odluku o utvrđivanju datuma početka pregovora o članstvu Srbije u EU.\nKoliko će daleko srpska vlast ići ka postizanju kompromisa o nadležnostima zajednice srpskih opština, zavisi od toga koliko joj je stalo da u junu dobije datum početka pristupnih pregovora sa Evropskom unijom.\nDa postoje signali koji govore o snažnoj želji srpske vlasti da napravi taj veliki korak napred u evrointegracijama, pa da, dakle, popusti u svojim početnim zahtevima i da se pripremi na težak zadatak da takav kompromis “proda” i poslanicima i predsedničkoj kancelariji u Beogradu, ali i Srbima na severu Kosova, ocenjuje za Radio Slobodna Evropa Florian Bieber, ekspert za Zapadni Balkan sa Univerziteta u Gracu:\n“Meni se čini da je za srpsku vladu jako važno da postigne uspeh, a uspeh bi bio dobijanje datuma za pregovore. U tom smislu zaista vidim spremnost za kompromis koji bi možda bio dalje od početne tačke Vlade Srbije. A i signali koje smo čuli od vicepremijera Vučića takođe daju nadu da je moguć kompromis, odnosno, da je početak pristupnih pregovora sa EU važniji od insistiranja na nekom stavu u vezi sa Kosovom”, kaže Bieber.\nDa povratak iz Brisela neobavljenog posla nije opcija ni za Beograd ni za Prištinu, kaže za naš radio Dušan Janjić, koordinator Foruma za etničke odnose:\n“Jednostavno, ko napusti pregovore – taj gubi. To pravilo je shvatio čak i onaj tim koji su vodili Koštunica i Tadić u pregovorima pod Ahtisarijem, nema razloga da to ne razumeju ovi koji su mnogo pragmatičniji. Dakle, opcija nepostizanja dogovora ne postoji. Treba jednostavno očekivati još najmanje jedan razgovor u martu i završavanje ovih razgovora na odgovarajući način u aprilu”, kaže Janjić.\nRezervna opcija iz rukava\nMa koliko pozicije dveju strana u vezi sa zajednicom srpskim opština bile ukopane, uvek može da se nađe kompromis, uveren je Florian Bieber.\n“Ako uzmete, na primer, Ohridski okvirni sporazum iz 2001. godine, videćete da se tamo predviđa mogućnost saradnje opština u pojedinim oblastima. To bi, recimo, mogao biti nekakav blueprint za kosovsku decentralizaciju po Ahtisariju. Dakle, takav ili tome sličan okvir koji predviđa mogućnost saradnje opština sa srpskom većinom na Kosovu jeste moguć - iako ne baš do mere da bude nekakva autonomna zajednica ili zajednica srpskih opština”, ukazuje Bieber.\nU ovom trenutku Beograd je objavio svoje zahteve kad su u pitanju ovlašćenja zajednice srpskih opština na Kosovu, ali Dušan Janjić ne veruje da ne postoji i rezervna opcija koju čuva u rukavu.\n“Mi sad ne znamo šta je plan B za Beograd, mi znamo šta je maksimum, odnosno plan A – a to je zajednica opština. Očigledno je, međutim, da plan B postoji i to će biti jasno na sledećem sastanku”, veruje Janjić.\nFlorian Bieber ne veruje da Brisel ima pripremljen nacrt kojim bi doveo do saglasnosti Prištine i Beograda, ali dodaje da ne veruje da bi EU podržala stvaranje novog nivoa vlasti na Kosovu.\n“Brisel svakako želi kompromis, ali sasvim sigurno ne bi prihvatio predlog koji predviđa uvođenje srednjeg nivoa vlasti na Kosovu, zato što situacija u Bosni i Hercegovini jasno pokazuje da bi takva vrsta entiteta bila jako problematična za jednu državu, ali sve što je manje od toga bilo bi verovatno prihvatljivo. U tom smislu verujem da Brisel pokušava da nađe neki srednji put linija Prištine i Beograda”, zaključuje Bieber.\nNa opasku da aktuelna vlast Srbije, obrazlažući zahtev za autonomiju Srba na Kosovu, često pominje autonomnu opciju primenjenu u Južnom Tirolu, položaj Nemaca u Belgiji ili model Katalonije, ovaj naš sagovornik odgovara da postoje desetine raznih opcija, ali da se bilo koji model primenjen u jednom ne može doslovno preslikavati na drugi deo sveta. Tako, primerice, povodom položaja nemačke manjine u Belgiji, odnosno, modela autonomije regiona Južni Tirol/Alto Adige, Biber podseća na neke bitne razlike u odnosu na srpsku zajednicu na Kosovu.\n“Južni Tirol je mnogo veća teritorija nego četiri opštine na severu Kosova, gde imate 30-40000 Srba, što nije neki veliki broj, a to vam, onda, bitno smanjuje mogućnosti; dakle, ne možete da imate isti okvir kao za Južni Tirol, koji je i veći i mnogo bogatiji region. Možda je položaj nemačke manjine u Belgiji bolji za poređenje, ali i tu imate problem. Belgija je, naime, federalna država sa tri zajednice i tri teritorije i, povrh svega, a što je jako važno, nemačka manjina tamo uopšte nema teritorijalnu autonomiju nego je u okviru Valonije. Meni se često čini da mnogi ljudi govore o raznim modelima bez dovoljno saznanja šta oni tačno znače”, kaže Florian Bieber.


Naslovna/Politika/Čubrilović: Ćutanje pravosuđa o zločinu u Sijekovcu dokaz selektivne pravde\nBANJALUKA – Predsjednik Narodne skupštine Republike Srpske Nedeljko Čubrilović rekao je danas Srni da je zločin nad Srbima u Sijekovcu, u opštini Brod, bio prvi ratni zločin na teritoriji BiH, koji je počinjen prije izbijanja građanskog rata i da je nedopustivo da ga pravosuđe BiH nije procesuiralo 27 godina.\n“Ovaj zločin, u kom su pobijeni civili u Sijekovcu, izvršile su regularane vojne snage Hrvatske. On je bio opomena šta čeka Srbe u BiH. Srpska uporno i bezuspješno traži da ubice nedužnih žrtava u Sijekovcu budu kažnjene za zločine. Ćutanje pravosudnih institucija još jedan je dokaz da je pravda ovdje selektivna i da postoje manje i više važne žrtve”, istakao je Čubrilović povodom sutrašnjeg obilježavanja 27 godina od zločina nad Srbima u Sijekovcu.\nOn je još jednom pozvao nadležne pravosudne institucije BiH da konačno podignu optužnice protiv svih pripadnika hrvatskog Zbora narodne garde, u skladu sa protokolom o saradnji Tužilaštva BiH i Tužilaštva Hrvatske, te protiv pripadnika paravojnih bošnjačko-hrvatskih formacija odgovornih za ubistva 46 civila u Sijekovcu.\nČubrilović je podsjetio da je svirepo ubistvo srpskih civila u Sijekovcu, poslije ubistva srpskog svata na Baščaršiji u Sarajevu 1. marta bila poruka koja je unijela nemir i strah u svaki srpski dom u BiH.\n“Pravosudne institucije morale su zbog svega navednog, ali i zbog pravde za sve žrtve zločina, davno da procesuiraju ovaj zločin, kako se nikada i nikome ne bi ponovio”, rekao je Čubrilović.\nU selu Sijekovac, u opštini Brod, sutra će biti obilježeno 27 godina od kada su Regularne snage Hrvatske sa paravojnim bošnjačko-hrvatskim formacijama izvršile stravične zločine i ubili 46 srpskih civila – žena, djece i staraca.\nU prvom ratnom zločinu počinjenom na teritoriji BiH ubijeno je za jedan sat devet osoba, među kojima najviše članova porodica Milošević i Zečević, a ubijeni su očevi sa dva, odnosno tri sina.\nBanjaluka BiH Brod dom Nedeljko Čubrilović porodica pravosuđe Ratni zločin Sijekovac SRNA ubistvo


Poreska uprava potvrdila je informaciju koju je juče objavio portal zrenjaninski.com o hapšenju dve osobe iz Zrenjanina, osumnjičene da su oštetile budžet Republike Srbije za 43,9 miliona dinara.\nPodsetimo, uhapšeni su D. M. (36), zbog sumnje da je počinio krivično delo poreska utaja, i S. J. (34), zbog krivičnog dela poreska utaja u pomaganju. Oni su lišeni slobode u zajedničkoj akciji Osnovnog javnog tužilaštva u Zrenjaninu, Područne policijske uprave i Sektora poreske policije.\nPROČITAJTE JOŠ: Online pripremna nastava za polaganje pravosudnog ispita\nPoreska uprava je saopštila danas da su osumnjičeni od novembra 2018. do avgusta 2020. godine uvozili polovna vozila i prodavali ih bez evidencije. Time su izbegli plaćanje poreza na dodatu vrednost u ukupnom iznosu od 30,4 miliona dinara.\nOstvareni prihod od prodaje vozila u iznosu od 139,5 miliona dinara nije prijavljen poreskom organu. Time je umanjena oporeziva dobit za 2019. godinu i izbegnuto je plaćanje poreza na dobit u iznosu od 7,18 miliona dinara.\nPoreska uprava dodaje da ni prilikom stavljanja vozila u slobodan promet na tržištu Srbije nije obračunata naknada za proizvode koji posle upotrebe postaju posebni tokovi otpada za 2019. u iznosu od preko šest miliona dinara.\nTagovihapšenje Poreska uprava poreska utaja


U Pančevu red za test na COVID-19, neophodan za put u inostranstvo – SveVesti.net\nU redu su bili, ne samo Pančevci već, pre svega Beograđani, pa i građani iz drugih gradova kojima se žuri da stignu do sertifikata o COVID-19 što je uslov kretanja na put preko granice.\nPosle jučerašnje vesti da je ova usluga košta više od osam hiljada dinara danas pri ulasku za davanje uzorka jasno vide obaveštenje da uzorkovanje, testiranje i sertifikat koštaju 6.000 dinara.\nOd direktorke Zavoda Ljiljane Lazić danas nismo uspeli da dobijemo odgovor na pitanje ko je propisao ovu cenu i o kojoj vrsti testa je reč, a ni ljudi koji su čekali nisu bili raspoloženi za razgovor.\nJedna mlada Beograđanka rekla je za Tanjug da radi test kako bi putovala van Srbije zbog posla, a kaže da je na internetu našla da jedini pančevački Zavod za javno zdravlje radi testove, a da je u blizini Beograda.\nMoram da radim test jer ne možemo ni da uđemo ni da izađemo iz zemlje bez ovog testa, rekli su nam da testiranje košta 6.000 dinara što je verovatno za neke ljude mnogo, ali ko mora  mora i onda ne pita za cenu ali mislim da bi testiranje trebalo da bude besplatno jer je u interesu države da se ljudi testiraju zbog bezbednosti svih, rekla je ona.\nPrevious Opšta bolnica u Vršcu dobila sanitetsko vozilo\nNext Umeren intenzitet saobraćaja, lošiji uslovi za vožnju